Doktor Kongsi Petua Hilangkan Batuk & Kahak Guna 2 Bahan, Tak Payah Makan Ubat Dah!

Sememangnya batuk merupakan sakit yang tidak akan berhenti selagi puncanya tidak dirawati. Namun, dengan satu petua hilangkan batuk hasil perkongsian dari doktor ini mampu untuk memberikan kesembuhan maksima! Tak payah minum ubat batuk berbotol-botol dan khuatir akan memberi kesan negatif kepada otak kerana anda hanya perlukan bahan-bahan semulajadi sahaja.
Selamat mencuba!

Baca juga: Pekerja Positif Covid-19 Boleh Claim Skim Bencana Pekerjaan PERKESO, Ini Cara & Syaratnya..
PETUA HILANGKAN BATUK & KAHAK GUNA 2 BAHAN, TAK PAYAH UBAT BATUK

Zaman sekarang, saya lihat ramai yang kerap sakit. Terutama selesema dengan batuk. Mainan fikiran buatkan badan rasa lemah semacam. Betul tak? Fikir pasal cik Vid. Asal demam je cik Vid. Asal batuk je cik Vid. Bukan setakat cik Vid. Sekarang ni juga musim berubah-ubah. Kejap panas kejap hujan. Saya dah pernah kongsi tentang remedy untuk selesema. Green flu shot dan minuman immune booster. Kali ini saya nak share tentang cara rawat batuk.

Pernah tengok tak kesan ambil ubat batuk pada otak? Dulu masa saya kerja di Australia. Saya pernah lihat. Saya jadi takut lepas tengok. Semenjak hari tu. Saya dah tak ambil dah ubat batuk. Lagi-lagi nak bagi kat anak-anak. Jauhkan diri daripadanya.
Bila batuk menjelma. Saya guna alternatif lain. Cari yang kesannya tak macam ubat batuk. Kesan yang berbeza terus. Kesan yang tak jahanamkan otak. Makan masa untuk saya cari. Saya review jurnal saintifik. Saya baca buku. Saya rujuk mereka yang pakar. Akhirnya, jumpa. Sehingga kini, saya gunakan petua ni sekiranya batuk. Cara pun mudah.

Caranya ialah:
1. Potong 1 biji bawang Bombay/Holland kepada 2 bahagian. Guna 1 bahagian sahaja.
2. Leraikan lapisan bawang tadi.
3. Campurkan 1 atau 2 sudu makan madu mengikut yang kita mahu.
4. Gaulkan biar rata.

5. Tutup dan biarkan selama 1 atau 2 jam.
6. Jus akan dirembeskan melalui bawang bercampur madu.
7. Ambil satu sudu dan minum.
Rasanya persis ubat batuk. Tujuannya keluarkan kahak dengan mudah. Tiada kesan buruk pada otak. Orang putih panggil ‘cough syrup.’ Melalui pembacaan saya dapati juga petua ni mereka pakai lama dah. ‘Homemade remedy’ untuk batuk. Boleh cuba di rumah.
Sumber: Dr.Rizal Abu Bakar


10 Petua Hilangkan Batuk Tanpa Ubat Yang Berkesan

Petua Hilangkan Batuk
Batuk dan selsema adalah dua serangkai yang tidak dapat dielakkan. Paling tidak, dalam setahun, mesti beberapa kali kita dijangkiti batuk dan selsema. Ubat dari klinik atau farmasi biasanya sudah siap tersimpan di rumah.
Menurut Kementerian Kesihatan, antara punca yang menyebabkan batuk ialah:

Penyakit yang berkaitan dengan virus seperti selesema, influenza
Jangkitan pada salur pernafasan (bronchitis, sinusitis) atau paru-paru (pneumonia, tuberculosis)
Alahan
Asma
Merokok
Penyakit paru-paru seperti chronic obstructive pulmonary disease (COPD)
Terdedah kepada habuk, asap dan bahan kimia di tempat kerja
Asid dari perut naik semula ke esofagus, yang dipanggil gastroesophageal reflux disease (GERD)
Rembesan cecair ke dalam tekak (postnatal drip syndrome)
Tekanan
Ubat yang dipanggil ACE inhibitors (Penghalang Enzim Penukar Angiotensin) yang digunakan untuk mengawal tekanan darah tinggi.

Sememangnya batuk merupakan sakit yang tidak akan berhenti selagi puncanya tidak dirawati. Namun, dengan sepuluh cara berikut, anda boleh hilangkan batuk anda. Ikuti petua hilangkan batuk di bawah ini.
1. Mandi Dengan Air Panas
Mandi dengan air panas dikatakan mampu mengurangkan tempoh batuk anda selain mandi dengan air panas adalah terapi terbaik untuk diri anda. Dengan mandi air panas, anda membolehkan kitaran darah anda untuk kembali optimum selain membantu saluran nafas anda untuk kembang.

2. Teh dan Madu
Dari timur ke barat, meminum teh diakui baik untuk sakit tekak dan batuk. Apabila anda menambah madu sebagai ganti kepada gula, ia mempunyai efek teraputik yang membantu proses pemulihan. Jika anda tidak menggemari teh, anda boleh ambil madu itu secara terus atau mencampurkannya dengan air panas sahaja.

3. Pergi Spa Urut
Apabila sakit batuk anda telah berkurangan, anda digalakkan untuk pergi ke spa untuk berurut. Ia boleh melancarkan perjalanan darah serta membuat toksin-toksin yang tidak dikehendaki dalam badan anda. Pastikan anda meminum air yang banyak setelah mendapatkan rawatan di spa untuk membolehkan anda mengalami perubahan fizikal yang baik.
4. Kunyit
Makan masakan yang berasaskan kunyit apabila anda mempunyai masalah batuk terutamanya batuk kering. Jadi, masa lemak cili padi atau singgang merupakan antara masakan yang boleh di makan panas untuk membuatkan tekak anda rasa selesa selain menyembuhkan batuk anda.
5. Air
Antara sebab kenapa anda batuk ialah kerana kurangnya air di dalam badan anda. Oleh itu, meminum air yang cukup setiap hari memainkan peranan yang amat penting. Ia dapat membantu peredaran darah serta membuang toksin-toksin di dalam badan melalui air kencing anda. Namun anda harus ingat bahawa air berperisa atau air manis tidak diambil kira.
6. Sup ayam
Tahukah anda bahawa sup ayam telah dibuktikan berkesan untuk merawat batuk? Kajian oleh Univerisiti Nebraska di Amerika Syarikat mengesahkan yang sup ayam memiliki ciri anti-inflamasi seperti kebanyakkan ubat batuk di samping ia membolehkan kotoran yang berada di tekak anda untuk cair.
7. Coklat
Coklat yang dibuat daripada koko mengandungi theobromine yang dikatakan memberi tekanan terhadap saraf vagus. Saraf ini bertindak untuk menghasil reaksi batuk dalam badan anda. Maka, meminum coklat panas adalah baik untuk melegakan rasa batuk anda dari semasa ke semasa.
8. Menthol
Minyak sapu yang memiliki menthol seperti Vicks boleh disapukan di dada selain gula-gula yang memiliki menthol boleh dimakan untuk membuka ruang nafas anda dan melegakan batuk. Namun begitu, rokok yang mempunyai methol bukanlah ubat kerana rokok adalah penyebab utama anda batuk dan ia menyebabkan batuk anda lebih teruk daripada biasa.
9. Tambah bantal apabila tidur
Sememangnya waktu paling sukar untuk tidur adalah apabila anda mengidap sakit batuk. Tidur sepanjang malam and tidak akan lena. Anda boleh cuba atasi masalah ini dengan menambah bilangan bantal di kepala apabila anda tidur kerana apabila kepala anda lebih tinggi sedikit daripada badan anda, ini membolehkan hingus atau kotoran di tekak dan hidung anda untuk hilang daripada salur penafasan anda.
10. Kebersihan persekitaran
Sekiranya anda dapati diri anda sering bersin atau batuk jika berada di sesuatu kawasan, maka ini bermakna kawasan tersebut perlu dibersihkan. Walau apa ubat-ubatan moden dan tradisional yang anda ambil, tetapi persekitaran dan pemakanan anda kotor, anda tetap boleh kembali batuk selepas pulih sedia kala.
Namun sekiranya batuk anda tidak kurang dalam masa 3 hari, anda dinasihatkan untuk berjumpa dengan doktor untuk mendapatkan rawatan lanjut. Tips-tips yang dikongsi ini hanyalah untuk membantu menghilangkan batuk dan tidak boleh digunakan sebagai gantian kepada nasihat doktor.
Rawatan Alternatif
Ini video dari Ustaz Sharhan Shafie. Beliau kongsikan doa & penawar untuk batuk berkahak. Mudah-mudahan, berguna.
https://www.youtube.com/watch?v=8-eRs1Skhmc
Selamat mencuba!


Bukan Semua Sebab Kena Covid…Ini 7 Jenis Batuk & Maksudnya Anda Kena Tahu

Memandangkan kita masih belum reda berada dalam gelombang wabak Covid-19, ramai dalam kalangan kita yang masih mengalami simptom-simptom penyakit tersebut. Tambah pula dengan gelombang wabak baharu seperti Influenza A pula, kita harus berjaga-jaga dua kali ganda apabila tidak sihat secara tiba-tiba.
Oleh itu, disebabkan ramai yang mengalami gejala batuk-batuk dan risau anda terkena jangkitan wabak ini, berikut merupakan 7 jenis dan maksudnya supaya anda tak gelabah.

Baca juga: Doktor Kongsi Petua Hilangkan Batuk & Kahak Guna 2 Bahan, Tak Payah Minum Ubat Batuk!
Ini 7 jenis batuk & maksudnya
Anda tahu tak batuk ada banyak jenis dan setiap jenis batuk itu ada maksudnya serta petanda kesihatan seseorang. Tak semestinya bila batuk sahaja, anda dah dijangkiti Covid-19.

Batuk adalah tindak balas normal badan terhadap sebarang kesan daripada faktor-faktor luaran. Batuk juga tanda amaran bahawa sesuatu yang tidak kena sedang berlaku kepada kesihatan kita. Ini 7 jenis batuk & maksudnya yang anda kena tahu dan berhati-hati.

1. Batuk dengan simptom selesema
Batuk ini merupakan simptom selesema disebabkan perubahan cuaca & disertai dengan hidung tersumbat, sakit badan atau sakit tekak.
2. Batuk berdarah
Batuk ini mungkin datang dari paru-paru atau saluran pernafasan. Batuk berdarah, boleh menjadi tanda penyakit lain yang berbahaya seperti kanser paru-paru.
3. Batuk basah
Sebab biasa batuk basah adalah bronkitis yang berlaku apabila saluran pernafasan membengkak dan menghasilkan mukus. Simptom ini biasanya berkaitan dengan virus dan boleh berlaku selepas seseorang kena selesema.

4. Batuk basah dengan demam
Ini kadangkala tanda radang paru-paru (pneumonia) yang termasuklah demam, menggigil, dan sesak nafas. Kahak mungkin berwarna hijau, kuning atau berdarah.
5. Batuk kering
Kalau selalu batuk pada waktu malam tanpa mukus dalam masa yang lama, ini adalah tanda asma. Simptom-simptom asma bagi kebanyakan orang adalah sesak dada, nafas berdehit dan sesak nafas
6. Batuk masam
Batuk selama lebih daripada 2 bulan dengan rasa masam adalah tanda GERD (penyakit gastroesophageal reflux). Ini biasanya berlaku apabila asid perut masuk ke dalam tekak.

7. Batuk perokok
Ini adalah tanda popular dalam COPD. Pesakit COPD mempunyai masalah dengan pernafasan disebabkan sekatan saluran pernafasan. Satu lagi simptom yang berkaitan dengan COPD adalah rasa sesak, nafas berdehit dan sesak nafas.
*Awasi tanda-tanda batuk ini dan dapatkan rawatan dengan cepat ya!
Sumber: Twitter @Farmacora


10 Petua Hilangkan Bau Ketiak Hangit Dengan Berkesan & Semulajadi

“Apasal orang yang lalu sebelah aku semuanya tutup hidung? Aku ada bau badan ke? Jap aku ‘check’. Ishh basah lencun baju bahagian ketiak aku ni. Patutlah… Aduh nak buat macam mana ni. Kejap lagi nak naik tren. Nak buat apa untuk hilangkan bau ketiak ni. Dah tonyoh deodoran pun masih tak hilang tak bau ni”
Bau ketiak yang busuk memang memalukan! Bukan apa, tak selesa bila tengok orang tutup hidung bila lalu di sebelah.
Tapi nak buat macam mana, cuaca di Malaysia ni bukan sejuk macam oversea. Bila panas, bukan ketiak sahaja berpeluh, tapi satu badan pun sama.

Tak bermakna perlu dibiarkan sahaja, perlu buat sesuatu untuk hilangkan bau ketiak.
Foto Kredit: edition.cnn.com

10 Petua Hilangkan Bau Ketiak Hangit Dengan Cepat & Berkesan
Jadi jika deodoran masih tidak boleh membantu, bolehlah cuba petua hilangkan bau ketiak ini.

Foto Kredit: healthfood.com
1. Cuka epal
Salah satu petua hilangkan bau ketiak adalah menggunakan cuka epal atau ‘apple cider’.
Cara: Tuang cuka dalam mangkuk. Celup bebola kapas dalam cuka dan sapu pada ketiak. Atau bilas ketiak dengan cuka sewaktu mandi.
Ia akan berbau masam pada awalnya. Tapi, ia amat berkesan menyahkan bau badan.
Foto Kredit: davidwolfe.com
2. Soda bikarbonat
Soda bikarbonat mempunyai banyak kegunaan selain untuk membuat kuih atau kek.
Cara: Campur satu sudu jus lemon ke dalam satu sudu soda bikarbonat. Sapukan pes pada ketiak dan biarkan seketika kemudian bilas dengan air.
Jika tiada jus lemon, boleh gantikan dengan tepung jagung. Paling mudah, campurkan sedikit air pada soda bikarbonat dan sapu selepas mandi.
Foto Kredit: newhealthadvisor.com
3. Hydrogen Peroxide
Selain farmasi, bahan ini biasanya boleh dijumpai dalam peti kecemasan atau ‘first aid kit’.
Cara: Campur satu sudu hydrogen peroxide dalam satu cawan air dan gaul hingga sebati.
Celup kain atau tuala bersih pada ketiak. Jika tidak sempat, boleh sahaja sapukan terus pada ketiak.
Foto Kredit: prettydesigns.com
4. Lemon
Selain menghilangkan bau busuk, lemon juga membantu mencerahkan kulit yang kehitaman di ketiak.
Cara: Hiris lemon dan sapu perlahan-lahan pada ketiak.
Boleh juga guna perahan jus lemon pada ketiak atau basahkan tuala dengan jus lemon dan sapu pada ketiak selepas mandi.
Foto Kredit: stylishwalks.com
5. Air Mawar
Air mawar boleh dibeli siap dari kedai kecantikan atau dibuat sendiri di rumah.
Cara: Sapu ‘rose water’ pada ketiak dan biarkan ia kering sendiri.
Foto Kredit: aliexpress.com
6. Batu Kristal
Batu kristal ini adalah alternatif bagi mereka yang tidak sukakan bahan kimia atau bau-bauan daripada deodoran. Ada yang dijual dalam bentuk ketulan seperti sabun, dan ada juga dalam bentuk seperti deodoran.
Cara: Pemakaiannya sama seperti deodoran.
Foto Kredit: bbc.com
7. Bedak bayi
Bedak talkum biasa atau bedak bayi amat sesuai untuk mengatasi bau badan.
Cara: Apabila rasa lekit pada ketiak, terus letak bedak pada ketiak. Ia akan mengurangkan peluh yang keluar.
Foto Kredit: fashionlady.in
8. Serbuk Sandalwood
Herba ini boleh didapati di kedai rempah, pasaraya, atau ada yang dipek secara komersial di kedai kecantikan.
Cara: Jadikan pes dengan mencampurkan air sedikit demi sedikit pada serbuk sandalwood. Sapukan pes pada ketiak dan biarkan sehingga kering, baru dibilas dengan bersih.
Foto Kredit: postcardfromstella.com
9. Tawas
Tawas adalah sejenis hablur dalam bentuk batuan atau ada yang telah dijadikan serbuk.
Cara: Lalukan air pada tawas dan sapu pada ketiak. Pastikan guna bahagian yang tumpul.

10. Sengkuang
Cara: Kisar halus hingga keluar jus dan sapu pada ketiak. Ia menghilangkan bau sehingga 10 jam lamanya.
Foto Kredit: derstandard.at
Untuk kesan lebih efektif,
Praktikkan petua hilangkan bau ketiak ini dan anda pasti akan dapat merasakan kesannya.
Malah, ada antaranya yang lebih mujarab berbanding deodoran yang ada di pasaran.


7 Petua Hilangkan Bekas Jerawat Hitam Dan Berlubang. Efektif!

“Aduhai, jerawat dah lama tak tumbuh. Tapi, susah betul nak licinkan wajah yang dah berbekas ni. Macam-macam produk dah cuba. Hishh… Nak kena tanya Mak lah, mana tahu ada rahsia atau petua hilangkan bekas jerawat yang berkesan.”
Setiap orang tentu pernah melalui fasa ‘diserang’ jerawat. Walaupun fasa ini telah berakhir, namun ramai yang mengambil masa bertahun-tahun untuk menghilangkan parutnya.
Mari kita cuba beberapa petua hilangkan bekas jerawat yang boleh dibuat sendiri di rumah. Bahannya tentulah semulajadi, mudah didapati dari dapur anda!

Foto Kredit: naturallivingideas.com
7 Petua Hilangkan Bekas Jerawat Dengan Berkesan
Ini petua hilangkan bekas jerawat yang boleh anda cuba pada bahagian wajah, belakang, atau mana-mana bahagian badan.

1. Aloe Vera
Aloe vera adalah sumber vitamin yang amat bagus untuk melembapkan kulit serta memperbaiki strukturnya.

Selain itu, aloe vera tidak mengandungi bahan alergenik yang mampu memudaratkan kulit. Jadi, tak perlu risau menggunakannya kerana ia tidak mendatangkan kesan sampingan.
Gunakan gel dan sapukan pada bekas jerawat selama 30 minit sebelum dibilas.
Foto Kredit: livestrong.com
2. Soda Penaik
‘Baking soda’ atau soda penaik ini terkenal dengan bahan 1001 kegunaan, termasuklah untuk menghilangkan parut jerawat.
Ia mengandungi kristal sodium berkarbonat yang dapat memudarkan parut serta memperbaharui kulit menjadikannya lebih muda remaja.
Caranya, campurkan 2-3 sudu teh soda penaik dengan air suam. Sapukan pes ini pada bahagian berjerawat selama beberapa minit sebelum dibilas.
Foto Kredit: davidwolfe.com
3. Timun
Selalu nampak orang gunakan timun untuk hilangkan keletihan atau ‘eyebag’ pada mata saja kan?
Tapi, sebenarnya timun turut kaya dengan khasiat vitamin A, vitamin C, dan magnesium. Kombinasi ini sangat sesuai untuk melembapkan dan berkesan menghilangkan kesan jerawat yang hitam, berlubang, atau timbul pada permukaan kulit.
Foto Kredit: tiptophomeremedies.com
4. Madu Asli
Madu asli adalah satu lagi pelembap semulajadi pelbagai guna dan penawar kepada bermacam-macam masalah.
Seeloknya, dapatkan madu asli yang organik dan sapukan pada bekas jerawat. Biarkan sehingga kering dan meresap ke dalam kulit.
Untuk menambah keberkesanan, tambahkan 1 sudu teh serbuk kayu manis bagi setiap 2 sudu besar madu tersebut.
Pastikan ia adalah madu lebah asli
5. Minyak Zaitun
Minyak zaitun adalah bahan mesra-kulit yang memiliki pelbagai khasiat vitamin A, D, E, C, B1, B2, zat besi, dan antioksidan.
Ia juga bersifat anti-radang yang berkesan merawat jerawat dan memperbaharui kulit akibat bekas jerawat.
Sapukan minyak zaitun dan urutkan pada bahagian berjerawat dengan perlahan. Kemudian, ambil tuala bersih dan rendamkan pada air suam. Perah dan tutupkan bahagian wajah supaya stimnya meresap ke dalam kulit. Biarkan selama 1-2 minit sebelum membilasnya.
Foto Kredit: fairwaymarket.com
6. Tomato
Kisar atau lenyekkan tomato merah untuk dijadikan pes. Sapukan pes ini pada wajah selama 15-20 minit. Bilaskan hingga bersih.
Selain tomato, anda juga boleh menggunakan avokado untuk kesan yang tidak kurang hebatnya.
Foto Kredit: artifactgirl.com
7. Cuka Epal
Campurkan 1 bahagian cuka epal dengan 1 bahagian air suam.
Gunakan kapas dan rendamkan pada campuran tersebut. Kemudian, tekankan pada bahagian berjerawat. Biarkan selama 5-10 minit. Bilaskan dan anda akan merasai perbezaannya!
Foto Kredit: popsugar.com.au
Jangan ‘Gatal Tangan’ Mengusik Jerawat
Hentikan tabiat memegangnya, memicit jerawat atau mengopek kesan luka jerawat.
Tindakan ini boleh menyebabkan keradangan dan hilangnya kolagen pada bahagian kulit tersebut. Maka, lebih banyak bakteria akan hinggap dan menjadikan keadaan lebih buruk.
Pastikan juga anda selalu mencuci muka dengan air bersih dan elakkan bertukar-tukar produk terlalu kerap.


Ini Petua Susutkan Bengkak Yang Mujarab & Pantas. Cubalah!

“Hari tu terseliuh tak sangka sampai bengkak pula kaki ni. Bisa betul rasanya. Ada tak petua hilangkan bengkak ni ya?”
Bila kaki terseliuh, biasanya berlaku kecederaan pada ligamen di sendi pergelangan kaki. Buku lali di sisi luar menjadi sakit akibat terjatuh atau cara pendaratan yang salah.

Biasanya ia akan bertambah sakit apabila disentuh atau digerakkan. Malah, ada yang membengkak selepas beberapa hari. Selain daripada mengenakan tekanan melalui balutan (bandage), rawatan yang biasa dilakukan adalah tuaman.
Dalam perkongsian kali ini, Puan Lina Hassan ingin berkongsikan satu petua hilangkan bengkak kaki yang telah dicubanya. Menurutnya, 2 minggu lalu ibunya terjatuh dan kakinya terseliuh. Sebelum kakinya diurut, kena pastikan bengkaknya surut terlebih dahulu. Jadi, inilah cara yang telah digunakan dan Alhamdulillah berjaya menyusutkan bengkak tersebut.

Petua Susutkan Bengkak Yang Mujarab & Pantas
Hanya 3 bahan yang diperlukan untuk surutkan bengkak kaki ini.

Bahan-bahan

Segenggam beras
Segenggam kencur
Sedikit air

Cara-cara
1. Sediakan Bahan
Seeloknya beras direndam 1 jam sebelum ditumbuk.
Kencur pula dibasuh hingga bersih. Tak perlu dibuang kulitnya.

2. Tumbuk Bahan
Seterusnya, tumbuk kedua-dua bahan tadi hingga lumat.

3. Tambahkan Sedikit Air
Bila dah agak hancur, boleh tambahkan sedikit air. Teruskan menumbuk hingga betul-betul halus.

5. Siap Untuk Digunakan
Bila dah hancur, boleh masukkan ke dalam bekas. Siap untuk digunakan.
Kalau ada lebih, boleh simpan dalam peti sejuk.

6. Sapukan Pada Tempat Bengkak
Sapu rata pada bahagian yang bengkak. Biarkan seketika supaya bahan-bahan meresap. Bila dah agak kering, bolehlah bilas semula dengan air bersih.

Biasanya kita sapu waktu malam biarkan semalaman. InsyaAllah esok pagi dah susut.

*Kalau masa berpantang, boleh juga guna petua ini. Tapi elok tambahkan sedikit kunyit dalam ramuan. Sapukan seluruh badan bagi angin keluar.

Nampak Kesannya Dalam Semalaman
Pakai semalaman dah nampak susut kaki. Kena pakai sampai kaki hilang bengkak. Lebih kurang 2-3 kali.
Sebenarnya, orang dulu-dulu dah lama amalkan petua ini untuk hilangkan bengkak. Segelintir masih lagi mempraktikkannya kerana terbukti berkesan. Bahkan, ada juga yang terus kunyah kencur dan beras untuk terus disapu pada bahagian bengkak.
Apapun, kalau bengkak masih tak surut, jangan teragak-agak mendapatkan rawatan selanjutnya di klinik atau hospital ya. Petua ini sebagai ikhtiar saja.
Selamat mencuba!

*Petua hilangkan bengkak ini dikongsikan oleh Puan Lina Hassan melalui Facebooknya dan ia diterbitkan semula dengan kebenaran.
**Puan Lina Hassan juga mengusahakan produk sambal yang ada sedap ‘terangkat’. Follow FB dan IG sambaleena.my


9 Cara Semulajadi Hilangkan ‘Blackhead’ & ‘Whitehead’ Pada Wajah

“Eiii banyaknya blackhead kat T-junction aku ni.Mesti sebab kulit muka aku yang berminyak jadi punca muka yang berlubang-lubang dan bintik hitam! Stress betul lah. Dengan kerja yang banyak sekarang ni, memang tak sempatlah nak buat facial spa bagai. Tak ada petua hilangkan blackhead yang boleh DIY di rumah sajakah?”
Kulit muka yang berminyak memang berpotensi untuk mengalami masalah pada liang pori. Apabila liang terbuka, ia mengundang masalah lain seperti blackhead, whitehead dan jerawat.

Selain kulit muka berminyak, sinaran matahari yang terlalu banyak juga boleh merosakkan kolagen kulit secara tak langsung membuka liang di muka dan menyebabkannya tersumbat. Apabila usia meningkat, masalah liang pori turut meningkat.
Facial spa antara pilihan yang boleh dilakukan untuk merawatnya. Namun, petua hilangkan blackhead dan whitehead menggunakan bahan semula jadi juga boleh diamalkan untuk mengurangkan masalah pembukaan liang pori di muka.

Foto Kredit: thevisualmd.com

Petua Hilangkan Blackhead & Whitehead Dengan Bahan Semulajadi
Petua hilangkan blackhead, whitehead, serta masalah pori anda boleh diatasi hanya dengan menggunakan 9 bahan ini di rumah
1. Ais
Meningkatkan simulasi pengaliran darah pada kulit seterusnya membina kulit yang lebih sihat.
Caranya: Balut kiub ais dalam kain dan tekap pada bahagian yang bermasalah selama 30 saat. Lakukan sekerap yang mungkin. Jika tidak sempat, cuci muka dengan air berais sekali sehari. Untuk lebih efektif, gantikan air dengan jus timun, jus epal ataupun teh hijau dan bekukan.
Foto Kredit: rajayurved.blogspot.my
2. Cuka epal
Menegangkan kulit, mengurangkan pores dan mengembalikan kestabilan pH kulit muka.
Caranya: Campurkan cuka ke dalam air. Dengan mengguna kapas, celup dan sapukan pada kulit muka. Biarkan kering dan bilas. Sebaiknya lakukan setiap malam selepas mencuci muka.
Foto Kredit: sheknows.com
3. Putih telur
Mengecutkan liang yang terbuka dan menghilangkan minyak berlebihan di muka.
Caranya: Pukul putih telur dan sapu pada muka. Biarkan kering baru dibilas. Untuk kesan yang efektif, selepas sapu putih telur di muka, lindunginya dengan meletakkan tisu di atasnya. Tarik tisu apabila putih telur betul-betul kering. Lakukan dua kali seminggu.
Foto Kredit: merci-mama.com
4. Skrub gula
Membuang minyak muka yang berlebihan dan mengurangkan pori terbuka.
Caranya: Gaul dua sudu gula, satu sudu minyak zaitun dan sedikit jus lemon bersama, kemudian sapu pada muka. Biarkan selama 30 minit baru dibilas. Lakukan sekerap mungkin. Boleh juga menambah aroma lain seperti kayu manis atau vanila. Lagi wangi!
Foto Kredit: savynaturalista.com
5. Soda bikarbonat
Membuang lebihan minyak, kotoran dan debu di permukaan kulit muka. Ia juga merawat masalah jerawat.
Caranya: Buat pes daripada dua sudu soda bikarbonat dan air. Sapu pada wajah dan urut perlahan-lahan untuk penyerapan.
Foto Kredit: davidwolfe.com
6. Jus lemon
Mengurangkan bukaan pori dan blackhead serta mencerahkan wajah.
Caranya: Campurkan satu sudu madu ke dalam jus lemon. Sapu pada muka dan biarkan selama 10 hingga 15 minit. Kemudian bilas. Lakukan setiap hari selama sebulan dan hasilnya pasti menakjubkan!
Foto Kredit: ai.ro
7. Timun
Mengecutkan liang yang terbuka dan mengembalikan seri wajah.
Caranya: Ekstrak jus daripada sebiji timun. Rendam kapas dalam jus dan sapu pada muka. Biarkan selama 15 hingga 20 minit. Lakukan setiap sehari juga selama sebulan.
Foto Kredit: freefoodphotos.com
8. Yogurt
Membuang minyak yang berlebihan, membuang sel-sel kulit mati, mengurangkan garis halus dan kedut di muka.
Caranya: Sapu yogurt pada muka. Biarkan selama 10 minit baru dibilas. Lakukan sekerap mungkin.

9. Oat
Sesuai digunakan oleh mereka yang punya kulit sensitif.
Caranya: Campurkan lima sudu madu dan dua sudu susu tepung dalam dua sudu oatmeal. Gaul sampai sebati dan sapu pada muka. Kemudian urut perlahan-lahan. Sesudah itu biarkan ia kering barulah dibilas.
Foto Kredit: recipeshub.com
Lakukan secara konsisten
Pastikan kulit muka juga tidak terdedah pada sinaran matahari dan lakukan skrub setiap minggu untuk mengurangkan lebihan minyak, membuang sel kulit mati dan kotoran di muka.
Dengan mengamalkan petua hilangkan blackhead di atas dan menjaga kebersihan diri, anda dapat dapat merasakan kesannya dalam masa yang singkat!


6 Petua Hilangkan Cacing Di Bilik Air Yang Buat Kita Geli & Stres. Memang Berkesan!

Eeee….. Geli betul bila tengok ada cacing dalam bilik air kan?
Kadang-kadang ada cacing dalam bilik air ni muncul dekat lantai, ada pulak yang muncul dalam lubang tandas (tandas duduk).

Ada juga yang pandai menyorok dekat celah-celah jubin (tiles) tu. Sekali kita mandi, habis keluar semua cacing tu. Aduhh… Memang geli dan stres dibuatnya!
Selalunya orang yang duduk rumah bawah (landed) akan mengalami masalah ni sebab permukaan lantai tandas lebih lembab terutamanya bila hari hujan.

Bila kita simbah air, kejap lagi dia ada lagi.

Jadi, apa yang patut kita buat sebenarnya?
Jom tengok petua hilangkan cacing di bilik air yang mungkin dapat menyelesaikan masalah anda.

6 Cara Hilangkan Cacing Di Bilik Air Dengan Berkesan
1. Guna Garam
Salah satu petua hilangkan cacing di bilik air yang popular, murah dan dikatakan paling berkesan adalah dengan menggunakan garam.
Taburkan garam dengan kerap dekat bilik air dan lubang bilik air.
Boleh juga bancuh dengan air panas dan curahkan ke seluruh tandas.
Simpan sikit air garam tu dan masukkan dalam botol spray. Kemudian spray kan ke dinding bilik air.
Buat setiap malam atau seminggu sekali, ikut pada kekerapan cacing tu datang.
Bila buat selalu, insha Allah lama-lama nanti cacing tu tak datang dah.

2. Guna Peluntur (Clorox)
Selain guna garam, ada juga yang cadangkan guna clorox.
Tapi kena hati-hatilah terutamanya yang ada anak kecil sebab bau clorox atau peluntur ni kan kuat.
Caranya siram seluruh bilik air dengan air biasa dulu dan kemudian spray bancuhan clorox ke seluruh kawasan lantai dan dinding.
Foto Kredit: adweek.com
3. Guna Cuka
Selain guna garam atau peluntur, boleh juga cuba guna cuka untuk hilangkan cacing di bilik air.
Caranya sama je. Semburkan atau curahkan cuka pada lantai dan dinding.
www.facebook.com/yatieimra
4. Grout Cleaner
Satu lagi yang boleh kita cuba ialah pencuci lantai yang bagus. Kalau boleh ia dilabel sekali dengan grout cleaner.
Biasanya pencuci lantai jenis ni memang berkesan dan boleh hilangkan kotoran di celahan lantai dengan efektif berbanding pencuci lantai biasa.

5. Tutup Lubang & Celahan Mozek / Jubin
Kalau kita dah cuba buat 4 cara di atas ni tapi masih tak berkesan, mungkin kita kena check tengok celahan mozek atau jubin (tiles) dekat dalam bilik air sebab mungkim ada mana-mana lubang yang menjadi ‘laluan masuk’ bagi cacing-cacing ni.
Antara cara paling mudah ialah simenkan antara celahan jubin atau mozek (grout) menggunakan simen putih.

Selain guna simen, boleh juga tampal celah mozek / jubin tu boleh guna bancuhan Sika215.
Dia macam plastersin, dan datang dalam 2 bahagian. Kita kena campurkan kedua-dua bahagian tu dan uli sampai jadi doh.
Lepas tu tampal dekat lubang yang nak seal tu. Sika215 ni berkesan untuk kawasan berair, ada waterproofing dan cepat keras berbanding simen.
Rasanya sekarang ni pun dah ada jual grout filler yang mudah nak guna. Picit je kat celah-celah jubin tu.

6. Cat Epoxy
Cat epoxy ni pun salah satu cara untuk waterproofing lantai bilik air.
Kalau alang-alang nak makeover bilik air, bolehlah gabungkan cara simen putih pada celahan tiles dan cat ni sekali untuk kemasan akhir.
Bukan saja hilangkan cacing, tandas pun jadi baru terus!
(Kat bawah ni contoh cat epoxy, bukan promote ye.)

Buat Lantai Baru Jika Masalah Terlalu Serius
Jika masalah terlalu serius dan cacing tak juga hilang walaupun dah cuba pelbagai cara, mungkin kita kena check balik cara pemasangan lantai di rumah.
Mungkin ada tukang yang buat rumah kita dulu ada tertinggal komponen waterproofing atau lapisan pelindung yang menyebabkan lantai terdedah pada lembapan hingga menyebabkan cacing ni membiak di bilik air.
Walaupun mengambil masa dan memakan kos, ia mungkin adalah jalan penyelesaian jangka masa panjang yang terbaik untuk keselesaan dan keselamatan bilik air kita.


Seminggu Demam Panas & Batuk Tak Kebah, Ayah Sebak Anak ‘Pergi’ Ketika Perjalanan Ke Hospital

Siapa sangka permata hati sulung dan tunggal yang disayangi pergi dalam sekelip mata sahaja akibat demam panas dan batuk tak kebah. Itulah perkongsian kisah memilukan oleh seorang ayah di laman Facebook Bob Zackariyya yang kehilangan anaknya yang masih kecil.
Tambah memilukan adalah bayi yang diberi nama Muhammad Nurfaiq Danish atau lebih mesra dengan panggilan Faiq meninggal dunia semasa dalam perjalanan ke hospital.

Baca juga: Doktor Kongsi Petua Hilangkan Batuk & Kahak Guna 2 Bahan, Tak Payah Minum Ubat Batuk!
Seminggu demam panas dan batuk tidak kebah

Menurut perkongsian Bob Zackariyya, anaknya sudah mengalami demam dan batuk sejak seminggu yang lalu. Bukan itu sahaja, dia juga telah membawa anaknya sudah beberapa kali ulang alik ke hospital tetapi ketika itu keadaan nadinya masih pada tahap yang normal.

Jelasnya, doktor meminta untuk membawa anak kesayangan mereka sekali ke hospital pada Isnin untuk mengambil darah, namun perancangan Allah lebih baik, anaknya dijemput Illahi sewaktu dalam perjalanan ke hospital.
Bagaimanapun, kata ayahnya punca kematian masih belum diketahui kerana masih menunggu keputusan darah. Bagaimanapun, perginya si kecil ini ibarat penyeri dalam rumah sudah tidak ada suara budak. Tidak ada orang yang mahu ajak main. Malah si kecil ini merupakan anak yang pertama dan tunggal sebab itulah rasa terkesan sangat-sangat.
“Arwah pergi sebagai anak Syurga”

Ayah sik Kuat…. Ayah selalu beri orang nasihat untuk kuat bila hadapi situasi tuk tapi ayah mpun sik kuat Muhammad NurFaiq Danish… Gambar terakhir ktk bersama ayah. kitak kiut kitak hansem kitak goodboy semuanya kitak syg… bukan ayah post sebab mokkan simpati orang
Tapi biarlah setiap tahun FB akan ingatkan ayah yang ayah pernah memiliki seorang anak yang Hebat dan Sekuat kitak. kitak lah penyeri hidup ayah dan mama. Tiap minggu ayah balit ke sekolah hari ahad Pukul 6-7 petang sebab ayah maok lamakkan masa bersama kitak. Balit sekolah hari jumaat ayah laju-laju balit loceng bunyi ayah terus pecut balit sebab takut sik sempat feri awal sebab ayah maok cepat bertemu orang yang tengah tunggu ayah depan pintu rumah.
Tiap tahun ayah mintak pindah sebab ayah nak besarkan kitak depan mata syukur Bulan 3 ayah dapat pindah happy ayah sebab turun kerja pagi dapat cium kitak, balit kerja kitak tunggu depan pintu tunggah yayah. dah selesai tugas kitak kitak allah ambik balit dari ayah n mama sebulan lebih jak kitak dengan ayah… Faiq ayah ngan mama ada kitak ajak sayang…

“Terima kasih atas kenangan 2 tahun 3 bulan. Walaupun hanya seketika tetapi ibu dan ayah anak syurga ini rasa seperti rasa sungguh lama bersamanya.”
“Tiada apa dapat diucapkan melainkan jutaan terima kasih kerana mendoakan arwah anak saya Muhammad Nurfaiq Danish dan ucapan semangat untuk kami sekeluarga agar terus kuat lalui hari-hari tanpa satunya si penyeri kami di sisi.”
“Sesungguhnya perancangan Allah itu maha indah, arwah pergi sebagai anak Syurga bukan sebagai anak soleh yang kami impikan. In shaa allah kami akan kuatkan hati untuk menerima takdir yang Esa.
“Pasti arwah sedang tersenyum gembira melihat ramai orang sayang dan mendoakannya,” ujarnya si ayah yang menahan rindu pada anak syurganya.
Sumvber: Bob Zackariyya


Petua Hilangkan Gastrik Angin Dengan Tepung Kanji & Madu Ikut Cara Orang Kampung!

TEPUNG KANJI & MADU PENAWAR TRADISIONAL SENDAWA (GASTRIK ANGIN)
Ramai antara kita pernah alami gastrik angin kan?

Tak selesa perut, terasa kembung, dan asyik nak sendawa.
Orang dulu-dulu ada amalkan pelbagai petua untuk atasi gastrik angin ini, biasanya gunakan bahan di rumah saja.

Jom kita cuba petua mudah yang dikongsikan oleh Andy Syamsuddin.

Petua Hilangkan Gastrik Angin
3 minggu lalu, saya perasan sendawa yang saya alami agak berlebihan.
Kerap dan perut rasa banyak angin dan berbunyi seperti orang lapar.
Seperti orang kena gastrik.
Kemudian saya rasa dada yang tidak selesa sampai berasa senak.
Sampai terfikir kemungkinan ada masalah gerd atau jantung.
Risau oo..
(saya teringat sebelum ini saya pernah makan durian dan nangka)
Mungkin ini juga puncanya.
Saya Google puncanya dan minta advice seorang sepupu yang kebetulan seorang ahli farmasi.
Dia kata kemungkinan gastrik, dan dia sarankan ambil ubat gastrik atau jumpa doktor.
Cara Atasi Gastrik Guna Petua Kampung
Sebelum tu, katanya cuba minum air tepung kanji dan campuran madu ini. (sebagai perasa).
Wife carilah di mini market.
Saya ambil dan minum seperti yang dia sarankan.
Alhamdulillah, setelah beberapa hari dan hingga kini sendawa sudah hilang dan perut pun sudah okay.
Berkesan pada saya.
So, pagi ini saya mahu kongsikan dengan anda tips dan cara ambil TEPUNG KANJI & MADU ini.

Caranya:
1. Sediakan setengah gelas air suam (150ml). Boleh gunakan air mineral atau air masak.
2. Ambil 2 sudu makan tepung kanji
3. Titiskan madu ke dalam gelas (sesuai rasanya)
4. Kacau hingga sebati
5.Minum dengan perlahan
(disarankan baca shalawat nabi)
Ulang selalu 1-2 kali sehari sehingga perut berasa normal.
Seeloknya diambil waktu pagi sewaktu perut kosong dan belum bersarapan
Just cara orang kampung, tak salah mencuba kan?
Semoga bermanfaat.
*Sumber: Andy Syamsuddin
Baca juga: 10 Khasiat Bendi Yang Layak Digelar Superfood. Bagus Amalkan!


“Aduhai, dah banyak kali aku cuci ikan keli ni masih juga tak hilang lendirnya. Nanti masak takut meletup-letup pula dalam kuali… Apa petua hilangkan hanyir ikan keli ni agaknya ya?”
Ramai tak perminat ikan keli di sini? Ikan keli atau nama lainnya ikan lele memang selalu kita jumpa di kedai makan. Biasanya kalau digoreng pun dah sedap dimakan dengan sedikit sambal dan ulam bersama nasi panas.

Tapi, bukan mudah sebenarnya nak goreng ikan keli ini. Kalau tak ‘pro’ memang meletup-letup dalam kualilah jawabnya. Dah macam berperang di dapur pula! Ini disebabkan lendir yang masih melekat pada ikan keli.
Di sini kami kongsikan beberapa tips untuk menghilangkan lendir dan juga bau hanyir pada ikan tersebut. Barulah mudah nak menggorengnya nanti.

7 Petua Hilangkan Hanyir & Lendir Ikan Keli. Tak Meletup Di Kuali!
1. Perap Dengan Tepung
Salah satu petua hilangkan lendir ikan keli dengan mudah adalah dengan menggunakan tepung. Kata orang tua-tua, guna tepung beras lebih elok. Tapi kalau tak ada, guna tepung gandum pun boleh.

Caranya, taburkan tepung pada ikan keli dan biarkan ia diperap selama beberapa lebih kurang 15-30 minit. Kemudian, barulah basuh ikan tersebut dan kemudian goreng seperti biasa.

2. Daun Serai
Ambil daun serai dan potong pendek-pendek. Ramaskan daun serai dan gaulkan pada ikan. Lebih elok rendamkan sekejap. Kemudian barulah bilas seperti biasa.
Daun serai mempunyai tekstur kasar serta aroma yang wangi dan mampu menghilangkan lendir ikan keli dengan berkesan.

3. Daun Pisang / Daun Jambu
Satu lagi petua adalah dengan menggunakan daun pisang yang dicarik-carik. Lumurkan daun pisang ini pada ikan keli. Lendir akan tertanggal, bau hanyir pun hilang.
Selain daun pisang, boleh juga gunakan daun jambu dengan cara yang sama.
Foto Kredit: .lifetimestyles.com
4. Garam + Limau Kasturi
Biasanya di setiap rumah memang ada garam kasar kan? Kalau susah nak dapatkan bahan-bahan lain di atas, cuma gosok dengan garam kasar tanpa air. Lendir akan mudah tertanggal apabila dicuci.
Kalau masih berlendir juga, toskannya dan masukkan lebih 3 sudu besar garam bersama beberapa biji perahan limau kasturi untuk diratakan ke seluruh badan ikan. Perap atau rendamkan selama 15 minit sebelum dibilas. Gunakan limau untuk menggosok badan ikan keli dengan bersih.

5. Asam Jawa / Cuka
Ambil segenggam asam jawa dan lumurkan pada ikan. Perapkan seketika sebelum dibasuh bersih.
Kalau tak ada asam jawa, boleh juga gunakan cuka. Tapi tak perlu rendam terlalu lama. Cuma sental sekali dan kemudian basuh.
Foto Kredit: meatlovesalt.com
6. Sejuk Beku
Kalau anda belum bercadang untuk memasak ikan keli selepas dibeli, boleh simpankan ikan keli dalam peti ais bahagian sejukbeku tanpa dicuci.
Malam atau keesokannya apabila ia dikeluarkan, lendir-lendirnya akan  menjadi ais dan mudah untuk dicuci.
Foto Kredit: tokopedia.com
7. Air Basuhan Beras
Akhir sekali, ada ramai juga yang mencadangkan supaya guna air basuhan beras. Kalau nak basuh beras, simpan air basuhan itu dan gunakan untuk mencuci ikan keli. Katanya, memang lebih senang tertanggal lendir-lendir pada ikan. Bau hanyir pun hilang.
http://www.tutorialoka.com/
Barulah Dapar Menggoreng Dengan Tenang!
Lepas praktikkan petua hilangkan hanyir dan lendir ini, kuranglah risiko untuk anda ‘berperang’ di dapur. Lendirnya hilang, bau hanyir pun tak ada. Senang, bukan?
Langkah ini juga boleh digunakan untuk membuang hanyir pada ikan sungai atau ikan air tawar yang biasanya mempunyai bau yang agak kuat.
Kalau anda anda petua lain, jomlah kongsikan di ruangan komen!


“Apa pulak yang merah kat dahi aku ni? Aaah jerawat rupanya! Besar pulak tu. Dahlah aku naik LRT hari ni. Mesti ramai yang nampak jerawat aku ni. Aduh malunya”
Jerawat memang satu masalah kerana ia boleh menimbulkan rasa kurang keyakinan diri dan malu berhadapan dengan orang ramai.

Nasib baik ada banyak produk menghilangkan jerawat dengan segera di pasaran. Tapi selama mana perlu bergantung dengan bahan kimia?
Sedangkan banyak bahan berasaskan sumber alam semula jadi yang mampu merawat dan menghilangkan jerawat sebagaimana yang dilakukan oleh bahan kimia.

Foto Kredit: ohtuleth.ee

11 Petua Hilangkan Jerawat Yang Berkesan. Mesti Cuba!
Berikut adalah 11 petua hilangkan jerawat yang mudah dan berkesan.
Bahan-bahan semulajadi ini boleh menggantikan ubat jerawat atau produk yang mengandungi bahan kimia.
Foto Kredit: toptenhomeremedies.com
1. Pes serbuk kunyit
Titiskan sedikit air pada sesudu serbuk kunyit dan sapu pada jerawat beberapa minit. Lakukan sehingga hilang jerawat.
Foto Kredit: authoritynutrition.com
2. Jus daun pudina
Blend daun pudina bersama sedikit air. Tapis airnya dan sapu pada seluruh muka. Lakukan sebelum tidur dan biarkan semalaman.
Foto Kredit: oil-benefits.com
3. Jus buah lemon
Perah jus lemon dan dengan mengguna bebola kapas, tekap pada jerawat selama 20 minit dan bilas. Lakukan dua tiga kali sehari untuk kesan yang cepat.
Foto Kredit: trueserenity.ca
4. Bawang putih
Potong bawang putih kepada dua dan tekap pada jerawat sehingga terasa jus bawang putih melekat pada jerawat.
Jus ini mengandungi sulfur yang merawat jerawat dengan cepat.
Foto Kredit: superselectos.com
5. Ubat gigi
Sebelum masuk tidur, sapu ubat gigi pada jerawat dan biarkan semalaman.
Foto Kredit: encedentistry.com
6. Wap panas
Letak air panas dalam besen dan lalukan bahagian jerawat pada wap panas.
Bukan sahaja menghilangkan jerawat malah menjadikan kulit muka bertambah seri.

7. Pek ais
Letak ais pada jerawat. Ia akan membantu mengecilkan jerawat.
Foto kredit: rajayurved.blogspot.my
8. Pes serbuk kayu manis
Letak sesudu madu atau jus lemon pada dua sudu serbuk kayu manis dan sapu pada jerawat.
Sebaiknya guna pes serbuk kayu manis ini sebelum masuk tidur.
Foto Kredit: harveyprince.com
9. Kulit buah oren
Blend kulit oren bersama air. Ambil pes oren dan sapu pada jerawat.

10. Madu
Ambil sedikit madu mengguna bebola kapas dan tekap pada jerawat.
Pastikan madu yang asli
11. Jus timun
Hiris timun dan rendam dalam air selama sejam. Kemudian minum airnya.
Foto Kredit: inhabitat.com
Semuanya bahan semulajadi, tak perlu was-was lagi!
Mudah kan?
Petua hilangkan jerawat ini boleh digunakan untuk pelagai peringkat umur kerana ianya hanya menggunakan bahan semulajadi.
Apa pun, pastikan muka dicuci dengan bersih sebelum masuk tidur supaya jerawat tak cepat timbul.
Ini kerana mekap, minyak dan debu yang melekat sepanjang hari jika tidak dibersihkan menambah risiko untuk mendapat jerawat dengan mudah.


Petua Hilangkan Kahak & Hingus Bayi, Layur Daun Sireh Letak Atas Dada Je..

PETUA HILANGKAN KAHAK
Sememangnya batuk dan berkahak merupakan sakit yang tidak akan berhenti selagi puncanya tidak dirawati. Tambah pula kalau batuk berkahak ini berlaku dalam kalangan bayi, lagi kesihan bukan? Jadi, terdapat satu tips yang dikongsikan di laman Facebook supaya mak-mak boleh guna untuk hilangkan kahak dan hingus pada bayi hanya guna daun sireh. Berkesan!

Baca juga: Doktor Kongsi Petua Hilangkan Batuk & Kahak Guna 2 Bahan, Tak Payah Minum Ubat Batuk!
Petua Berkesan Hilangkan Kahak/Hingus Pada Bayi
Alhamdulillah kali kedua buat ni sama baby fayyadh. Selepas seminggu berkahak/hingus. akhirnya harini beransur hilang. Nampak petua ni di fb.

1.Layurkan sireh pada api lilin/dapur
2.Sebaiknya 2 helai, sehelai untuk dada sehelai letak di belakang badan baby
3.Selepas layur letakkan balm/vicks pada daun sireh
4. Letakkan sireh di dada baby dan belakang baby.

Selamat mencuba!
Sumber: Mk Bo Via Petua Dan Rawatan Penyakit


7 Petua Hilangkan Kencing Tak Lawas. Asyik Menitis Sahaja!

Pernahkah anda mengalami keadaan di mana apabila buang air kecil, air kencing macam tidak habis-habis.
Apabila diperhatikan, aliran air kencing mengecil, aliran air kencing tersekat-sekat, Apabila buang air kecil, masih ada aliran air kencing menitis dan pernah juga rasa tidak puas selepas buang air kecil?

Kencing tak lawas
Bagi mengurangkan dan mengatasi masalah kencing tidak lawas, berikut adalah petua yang dapat diikut oleh pesakit untuk mengubati dan merawat penyakit ini. Tidak kira samada lelaki atau perempuan, dua-dua boleh guan.
1. Guna daun sirih
Rebus beberapa helai daun sirih. Apabila mendidih, minum air rebusan sirih berkenaan dua kali sehari.

2. Guna biji barli
Rebus sedikit biji barli sehingga kembang dan minum airnya. Ianya dapat melegakan sekiranya ada rasa sakit akibat kencing tidak lawas dan selain itu ianya juga dapat menyejukkan badan.

3. Guna buah nenas
Ambil sebiji nenas yang kurang masak, Kupaskan bahagian kulitnya. Apabila siap, bersihkan dan hiris kepada beberapa potongan.
Ambil beberapa potongan nenas tersebut dan kisarkan bersama beberapa gelas air. Tapis air tersebut dan minum airnya. Amalkan 2 kali sehari sehingga pulih.
4. Guna air basuhan beras
Ambilkan air basuhan beras yang terakhir apabila selesai membasuh beras, kemudian tuangkan ke dalam sebiji gelas.
Minum air basuhan beras tersebut selepas makan tengahari. Amalkan setiap hari sehinggalah masalah kencing tidak lawas anda itu sembuh.
5. Tanggal semua termasuk seluar
Ketika membuang air kecil, tanggal semua termasuk seluar dalam agar penyaluran kencing mengarah ke bawah dan lancar, sehingga tidak ada air kencing yang tertinggal di dalam pundi kencing.
6. Anda boleh buat Squat Jump.
Apakah itu Squat Jump? Ia adalah satu exercise dimana perlu membongkok kemudian berdiri jinjit secara berulang-ulang kali.
Lakukan sebanyak 50 kali pagi dan 50 kali petang. Senaman ini adalah bertujuan untuk memperkuatkan otot-otot pada bahagian punggung penghidap.
7. Perbanyakkan senaman berjalan kaki
Bukan sahaja luaran sihat, dalaman pun sihat juga.

Bagaimana mencegah dari kencing tak lawas?
Menurut portal Kementerian Kesihatan, myhealth.gov.my, berikut adalah antara yang dicadangkan:

Minum air dengan secukupnya.
Amalkan gaya hidup yang sihat dengan mengurangkan makanan berlemak dan meningkatkan pengambilan buah-buahan.
Mendapatkan berat badan yang unggul dan mengelakkan kegemukan
Bersenam selalu
Mengurangkan stress
Melakukan hubungan seksual yang sihat dan selamat. Elakkan dari mendapat penyakit kelamin dengan mengelakkan hubungan seksual rambang. Penyakit kelamin seperti gonorrhea menyebabkan radangan dan jangkitan prostat dan salur air kencing.
Jaga kebersihan diri dan persekitaran untuk mengelakkan jangkitan.
Elakkan kecederaan di kawasan perineal seperti semasa berbasikal dan menunggang kuda
Jangan tahan air kencing
Elakan pengambilan alkohol berlebihan kerana ia boleh memburukkan lagi gejala masalah kencing
Bejumpa doktor sekiranya mempunyai sebarang gejala masalah kencing.

Akhir kata
Foto Kredit: dryandcool.dk
Jangan ingat orang yang kencing tidak lawas hanya berlaku pada orang tua. Orang muda juga ada yang kena. Cepat-cepat hubungi doktor jika mengalami masalah ini. Sebagai alternatif, boleh cuba petua yang kami kongsikan ini.
Bila kencing pun senang dan lawas, ibadah solat juga lebih tenang.!


Wanita Kena Tahu Petua Hilangkan Keputihan Tanpa Guna Ubat, Penting!

“Hmm, apa petua hilangkan keputihan paling berkesan ya..”
Keputihan boleh berlaku kepada semua wanita tidak kira sudah berkahwin atau belum. Ini akan menyebabkan faraj gatal, berbau dan tidak selesa untuk melakukan tugas harian.

Jika ada mengalami masalah ini, berikut penulis kongsikan petua hilangkan keputihan yang ramai orang terlepas pandang dan ambil mudah.
Baca juga: 3 Cara Periksa Payudara Sendiri Di Rumah, Jangan Lupa Buat Setiap Bulan

PETUA HILANGKAN KEPUTIHAN TANPA GUNA UBAT

1. PAKAI SELUAR DALAM SELESA
Material seperti kapas antara pilihan yang tepat kerana tidak mudah lembap dan cepat kering.
2. SELUAR/SKIRT TIDAK TERLALU KETAT
Pastikan seluar jeans, skirt, seluar dalam, seluar yoga dan lain lain tidak terlalu ketat. Ini akan membuatkan suhu badan meningkat dan bahagian sulit wanita lembap sehingga menyebabkan jangkitan yis.
3. JANGAN DOUCHING/MERUANG
Douching bermaksud membersihkan faraj menggunakan cecair yang terdiri daripada campuran pelbagai bahan kimia. Biasanya cecair douching mengandungi air, soda penaik, cuka, pewangi, dan anti septik.
Cecair tersebut dimasukkan di dalam douche iaitu beg dengan hos atau semburan yang berfungsi menyembur cecair pada bahagian wanita.
4. JANGAN PAKAI PAKAIAN BASAH TERLALU LAMA
Sekiranya anda baru selesai bersenam atau berenang, jangan pakai pakaian basah tersebut sehingga kering. Segera tukar pakaian lain untuk mengelakkan jangkitan kuman.
5. JAGA KEBERSIHAN KETIKA DATANG BULAN
Jaga kebersihan ketika haid adalah langkah penting dalam menjaga kesihatan faraj anda. Jangan sesekali memakai pad, tampon atau panty liner terlalu lama.  Ia akan menyebabkan gatal, ruam dan keputihan.
6. JAGA PEMAKANAN
Elakkan senarai makanan di bawah:

Tepung dan beras
Makanan atau minuman yang ditapai
Makanan yang terdiri daripada gula ringkas

Tingkatkan pengambilan protein, lemak yang sihat, buah-buahan dan sayur-sayuran.
7. AMALKAN PROBIOTIK
Pengambilan probiotik boleh membantu mengimbangi bakteria baik dalam badan. Sumber yang baik untuk probiotik adalah:

Yogurt dengan kultur bakteria hidup
Suplemen yang mengandungi lactobacillus atau acidophilus

PUNCA BOLEH BERLAKU KEPUTIHAN

Antara sebab-sebabnya adalah:

Vaginosis bakteria
Serviks
Chlamydia trachomatis
Gonorea
Penyakit radang pelvis (PID)
Trikomoniasis
Vaginitis
Jangkitan faraj
Kanser serviks
Kehamilan
Kanser faraj

Dapatkan rawatan doktor sekiranya anda mengalami keputihan yang teruk. Jangan biarkan ia berpanjangan. Semoga bermanfaat!
Baca juga: Untuk Kaum Wanita, Jangan Pakai Bra Salah Saiz. Kesannya Memang Bahaya!
Sumber: Mayo Clinic, Family Doctor & Intermoutain Healthcare


“Aduhai, bila masa pula nyamuk-nyamuk ni menyerang Arief. Habis berbekas kena gigit. Eh, yang ni pula besar betul sampai macam bengkak. Kasihan dia. Macam mana nak hilangkan kesan gigitan nyamuk ni ya?”
Di Malaysia, kita memang sukar nak lari daripada nyamuk. Kalau tiada di rumah pun, mesti akan kena juga di kampung atau apabila bersiar-siar di luar.

Jika dibandingkan dengan orang dewasa atau kanak-kanak, kulit bayi lebih mudah menjadi merah, bengkak, dan kadangkala akan bertukar kehitaman dan meninggalkan parut berwarna gelap buat masa yang agak lama. Jadi, bagaimana untuk mengelak dan hilangkan kesan gigitan nyamuk pada bayi ini?
Foto Kredit: magistramama.com

7 Petua Berkesan Hilangkan Kesan Gigitan Nyamuk Pada Bayi
Berikut adalah petua semulajadi yang selamat untuk digunakan bagi melegakan dan sekaligus hilangkan kesan gigitan nyamuk pada bayi.

1. Tuam Air Sejuk / Ais
Kadang-kadang kita akan nampak kulit bayi menjadi bengkak dan kemerahan apabila digigit nyamuk. Apabila disentuh, rasa suam dan panas.
Untuk memberi keselesaan pada bayi, anda boleh tuamkan air sejuk kepada bahagian ini. Caranya, rendamkan kain bersih ke dalam air sejuk dan terapkan buat beberapa ketika. Atau, anda boleh juga memasukkan ketulan ais ke dalam kain dan dibalut beberapa kali agar bayi tidak terkejut dengan rasa sejuk.
Petua ini sangat selamat. Namun, ia tidak digalakkan jika bayi sedang demam atau sakit.
Foto Kredit: ehow.com
2. Gel Aloe Vera
Gel aloe vera yang sejuk dan bersifat anti-radang sangat sesuai untuk merawat kegatalan, menyembuhkan luka dan membantu hilangkan kesan gigitan nyamuk.
Caranya, ambil satu tangkai lidah buaya (aloe vera) dan potongkan untuk mengeluarkan gelnya. Oleskan gel ini secara terus pada kesan gigitan nyamuk tersebut.
Foto Kredit: livestrong.com
3. Cuka Epal
Oleh kerana sifatnya yang berasid, cuka adalah salah satu bahan yang amat sesuai untuk mengurangkan kegatalan kerana ia boleh bertindak sebagai antiseptik.
Rendamkan bebola kapas dan celupkan sedikit cuka epal yang dilarutkan dengan air suam. Kemudian, sapukan kepada gigitan nyamuk tersebut.
Foto Kredit: popsugar.com.au
4. Madu Asli
Sifatnya yang likat membantu mengurangkan sensasi dan melegakan rasa gatal dengan cepat. Selain itu, madu asli meningkatkan kelembapan kulit secara semulajadi agar dapat hilangkan bekas gigitan serangga yang sering bertukar kehitamanan.
Sapukan madu secara terus pada kulit bayi dan kemudian bersihkan dengan air bersih setelah madu agak mengering. Seeloknya ia dilakukan ketika bayi sedang tidur.
Foto Kredit: estetikbody.ru
5. Bawang
Bawang putih dan bawang merah memiliki kandungan anti bakteria yang sangat efektif untuk mengubati luka, termasuklah kesan kemerahan akibat alergi atau gigitan nyamuk.
Caranya mudah, belah bawang merah atau bawang putih, kemudian oleskan pada kulit bayi selama beberapa saat. Jika tiada timbul reaksi, sapukan lagi selama beberapa minit di kawasan yang terkena gigitan tadi dan cuci semula dengan air bersih.
Foto Kredit: jurnaldeoas.ro
6. Kulit Pisang
Nampak pelik, bukan? Tapi inilah salah satu kegunaan kulit pisang yang ramai tak tahu. Menurut laman web kesihatan LiveStrong.com, kulit pisang ini juga mempunyai banyak kelebihan lain untuk mencantikkan kulit serta merawat kerengsaan.
Gunakan kulit pisang segar, seeloknya yang baru dibuka. Bahagian dalamnya dipercayai mengandungi bahan anti-radang, melembapkan dan mengurangi rasa gatal. Potongkan beberapa kulit pisang lalu tempelkan bahagian dalamnya pada bekas gigitan nyamuk. Gantikannya jika kulit pisang sudah kurang ‘sejuk’ atau mula berubah warna.
Foto Kredit: diyhealthremedy.com
7. Kulit Kentang
Seperti pisang, anda juga boleh memanfaatkan kulit kentang kerana kentang mengandungi potasium dan vitamin C yang sesuai merawat masalah kulit.
Caranya, kupas sebiji kentang dan gunakan bahagian dalam kulit kentang tersebut.  Bilaskan semula dengan air bersih selepas beberapa minit.
Foto Kredit: sapirshop.com
Pastikan Kuku Bayi Dipotong Pendek
Selain mengamalkan cara serta tips di atas, pastikan kulit bayi dirapikan dan dipotong pendek.
Ini kerana, bayi yang menggaru kesan gigitan nyamuk tadi boleh menyebabkan luka hingga menjadikan parutnya lebih teruk. Tapi, jangan terlalu risau kerana biasanya kesan gigitan nyamuk ini akan hilang sendirinya, selari dengan pertumbuhan bayi.


Petua Hilangkan Ketuat Guna Daun Kesum & Garam. Memang Menjadi!

Siapa pernah ada masalah ketuat?
Ketuat ni adalah pertumbuhan kecil pada kulit.

Tak dinafikan memang ada rawatan di hospital dan klinik untuk masalah ketuat.
Tapi di sini kami kongsikan salah satu petua hilangkan ketuat secara semulajadi yang mungkin boleh dicuba sebagai kaedah alternatif.

Jom kita tengok perkongsian Puan Nurul Nazariah ini.

Petua Hilangkan Ketuat Secara Semulajadi Guna Daun Kesum & Garam
Terdetik nak kongsikan 1 petua hilangkan ketuat.
Sebenarnya saya dah buat pada diri sendiri dan berkesan.
Kali ni saya cuba ulang petuanya pada anak bujang saya pulak.
Hasilnya memang tak mengecewakan! Ketuat hilang macam dalam gambar di bawah.
Saya kongsikan di sini step-by-step ya.
Kalau ada yang nak cuba silakan. Semoga bermanfaat.

Hasil sebelum dan selepas.

Peringatan
Sekadar peringatan mesra, menurut pembacaan dari portal MyHealth, ketuat ni mudah berjangkit.
Ketuat terjadi disebabkan oleh virus jenis human papilomavirus.
Virus-virus ini merebak ke seluruh anggota badan dan kepada orang yang ada kaitan dengan ketuat.
Jadi ia boleh dicegah dari merebak dengan :

Tidak berkongsi sarung tangan atau kasut dengan orang lain
Jaga kebersihan diri yang baik
Basuh dan keringkan tangan dengan kadar yang kerap
Jangan berkaki ayam disekitar kolam renang

Kebanyakan ketuat akan hilang seluruhnya dalam masa beberapa tahun.
Apapun, jika ketuat dirasakan sakit atau disebabkan penggunaan bahan kosmetik, rujuk kepada doktor anda untuk rawatan lanjut ya!
*Petua hilangkan ketuat ini dikongsikan oleh Puan Nurul Nazariah menerusi Facebook. Ia telah disuntig dan diterbitkan semula dengan kebemaran. Sebarang pertanyaan boleh rujuk posting asal beliau di SINI.


7 Petua Hilangkan ‘Misai’ Wanita & Bulu Pada Wajah, Tak Sakit Pun!

“Kenapalah dalam adik-beradik perempuan, aku yang banyak tumbuh bulu. Tengok ni, sampai kat atas bibir pun tumbuh bulu, dah macam misai. Sorry ya, I perempuan asli! Macam mana ni? Nak tarik buang, mesti sakit. Nak cukur? Nak letak wax? Tak ada ke petua hilangkan misai wanita yang tak sakit?”
Lebihan bulu di kalangan wanita memang memalukan. Bukan apa, kalau di tempat yang tersorok, boleh lagi cover. Macam mana kalau tumbuh banyak kat atas bibir? Nampak macam ada misai sahaja.

Kalau dicabut, orang kata akan tumbuh dengan banyak lagi. Kalau wax pun, perit juga. Tiadakah cara yang tidak menyakitkan?
Jika anda mengalami masalah ini, mari cuba petua hilangkan misai wanita dengan 7 cara semulajadi ini. Apa yang pasti, ia tidak menyakitkan!

Foto Kredit: youtube.com

7 Petua Hilangkan Misai Wanita Serta Bulu Pada Wajah
Ini 7 petua hilangkan misai wanita serta bulu-bulu halus pada wajah yang tidak diingini.
1. Susu Kunyit
Caranya: Campur sesudu serbuk kunyit dan sesudu susu untuk membentuk pes. Sapu pes pada bahagian atas bibir dan biarkan kering, kemudian baru dibilas. Lakukan dengan kerap sehingga bulu hilang.
Foto Kredit: savorylotus.com
2. Putih Telur
Caranya: Masukkan satu sudu serbuk kunyit dalam telur putih yang sudah dipukul. Sapu pada misai dan biarkan antara 45 hingga 60 minit, baru tanggalkan masker tersebut. Lakukan empat kali seminggu.
Foto Kredit: merci-mama.com
3. Tepung Jagung
Caranya: Campurkan 10 ml jus lemon, 150 ml air, bersama 30 gram tepung jagung. Ia akan menjadi larutan yang likat. Sapukan pes ini pada bahagian wajah anda dan biarkan ia mengering sekitar 15 minit. Tanggalkan pes itu dengan menarik ‘kulitnya’ perlahan-lahan dan bilas dengan air bersih.
Foto Kredit: recipeler.com
4. Betik
Caranya: Lenyekkan setengah biji betik masak sehingga menjadi pes. Kemudian, campurkan setengah sudu serbuk kunyit. Sapukan pada kulit dan biarkan selama 15 minit. Selepas itu basuhkan muka dan ulangi beberapa kali.
Foto Kredit: notey.com
5. Tepung Beras
Caranya: Gaul setengah sudu tepung beras bersama satu sudu yogurt. Sapu pes pada atas bibir dan biarkan kering. Urut perlahan-lahan sehingga hilang pes. Lakukan dua kali seminggu.
Foto Kredit: rhodesbaking.com
6. Pisang
Caranya: Lecek sebiji pisang. Sesudah itu, masukkan dua sudu oatmeal. Gaul dan sapu pada atas bibir. Sambil itu urut perlahan-lahan selama 12 hingga 15 minit. Lakukan dua kali seminggu. Ia sesuai untuk mereka yang mempunyai kulit kering.
Foto Kredit: recipeshub.com
7. Gula
Caranya: Panaskan beberapa sudu gula dalam kuali selama satu minit. Masukkan sedikit jus lemon dan gaul hingga menjadi pekat. Sejukkan dan sapu pada atas bibir. Kemudian ambil kain kering dan letak pada larutan pekat tadi. Urut perlahan-lahan dan tarik kain mengikut arah lawan bulu tumbuh.
Sebagai alternatif, anda juga boleh menggunakan madu asli untuk disapu pada wajah. Ia dipercayai dapat memberi kesan yang sama.

Sesuai untuk semua wanita!
Semua petua hilangkan misai wanita ini tidak memberi kemudaratan pada kulit, lebih-lebih lagi yang mempunyai kulit sensitif. Ia juga mampu membuang bulu lebihan yang tidak diperlukan.


7 Petua Hilangkan Parut Jerawat Di Muka Cara Tradisional

Petua Hilangkan Parut Jerawat
Jerawat bukan hanya pada anak remaja sahaja. Orang yang sudah berkahwin, malahan sudah ada anak masih lagi mukanya dihinggapi jerawat.
Tentu sekali pipi tidak licin dan tidak menarik. Mari kita lihat apa cara hilangkan jerawat yang efektif.

1. Guna kulit kayu manis dan bedak sejuk
Sediakan dua batang kulit kayu manis dan segenggam bedak sejuk. Tumbuk kulit kayu manis hingga menjadi serbuk halus. Kemudian, campur serbuk kayu manis itu dengan bedak sejuk. Jangan lupa untuk tambah air.
Bila sudah siap, lumurkan pada tempat parut pada wajah. Lakukan sekerap mungkin. Lama-kelamaan parut akan pudar dan hilang. Petua ini juga dikatakan sesuai untuk hilangkan bintik hitam pada muka kita.

2. Guna lidah buaya (aloe vera)
Kaedah ini lebih semulajadi; tetapi susah sedikit sebab tidak mudah untuk mencari bahannya bagi sesetengah orang. Petuanya ialah dengan menggunakan daun lidah buaya. Ambil daun lidah buaya dan belah daun supaya lendirnya keluar. Sapukan lendir daun lidah buaya pada parut. Lakukan tiga kali dalam seminggu. InsyaAllah, parut akan hilang.

3. Guna asam jawa
Ambil sedikit asam jawa, kemudian ramas dengan mencampurkan sedikit air. Jangan terlalu cair. Sapukan ramuan asam jawa tuh pada tempat yang berparut. Biarkan sehingga kering. Seelok-eloknya lakukan pada waktu malam sebelum tidur. InsyaAllah, setelah beberapa lama, parut mulai pudar.
4. Guna madu
Mula-mula ambilkan sedikit madu. Campurkan madu tersebut dengan bedak sejuk. Tekapkan bedak tersebut ke tempat yang ada kesan jerawat. Lakukan sekurang-kurangnya 2 hari sekali.
5. Guna timun
Kisar timun dan tapiskan airnya. Tampalkan hampas timun pada muka. Biarkan setengah jam. Kemudian cuci bersih dengan air suam.
6. Guna daun senduduk
Rendam beberapa helai daun senduduk, sedikit cekur dan segenggam beras. Kemudian giling hingga lumat. Sapukan pada parut muka dua kali seminggu.
7. Guna daun sirih muda
Tumbuk sepuluh helai daun sirih muda. Tempelkan pada muka terutama pada bekas jerawat. Setelah kering, cuci muka dengan air bersih. Amalkan tiga kali seminggu.
Alternatif lain
Jika guna rawatan tradisional juga tidak menjadi, boleh juga cuba kaedah moden. Rawatan semulajadi memang bagus, cuma kesannya agak lama untuk direalisasikan. Kaedah moden dapat menghilangkan bekas jerawat dengan cepat dan mudah.
Selamat mencuba!
Rujukan: BHEUU, Cahaya Purnama, Petua Tradisional


10 Petua Menghilangkan Perut Buncit Selepas Bersalin. Cara Mudah!

Petua Menghilangkan Perut Buncit Selepas Bersalin
Perkara yang paling merisaukan kaum wanita selepas bersalin ialah perut buncit! Perut menggeleber dan tiada bentuk badan seperti zaman anak dara adalah perkara yang menyeramkan.
Kesibukan menguruskan bayi yang baru lahir dan perlu kembali bekerja selepas habis pantang menyebabkan ibu moden pada zaman sekarang terlupa untuk menjaga bentuk tubuh badan.
Petua warisan orang lama semakin dilupakan. Hal ini kerana proses berpantang juga menjadi semakin moden. Semua menjadi mudah dan segera. Baiklah, kali ini artikel akan berkongsi petua orang lama tentang bagaimana mahu kempiskan perut yang menggeleber selepas bersalin.

Foto Kredit: moderndiabetes.com
Apakah cara mengatasi perut buncit selepas bersalin?

Ambil beberapa biji limau kasturi dan sedikit kapur makan. Perahkan jus limau dan gaul bersama kapur tadi. Sapukan pada perut untuk mendapatkan hasil yang memuaskan. Boleh diamalkan semasa berpantang sebelum memakai bengkung dan pada bila-bila masa sahaja.
Satukan satu camca besar kapur sirih, 20 titik minyak kayu putih dan satu camca besar air limau nipis. Sapukan pada perut selepas bersalin. Lakukan selama beberapa minggu. InsyaAllah, perut kembali kendur dan kedutan juga hilang.
Tumbuk halus beberapa helai daun jambu batu dan sebuku halia. Letakkan sedikit air dan campurkan dengan sedikit kapur sirih. Gaul rata, kemudian sapukan pada perut. Biarkan sehingga kering. Boleh amalkan pada setiap malam. Petua ini juga dapat atasi untuk perut ibu yang kembung.
Tumbuk kapur sirih, daun jambu batu dan halia hingga lumat. Sapukan pada bahagian perut dengan menggunakan bengkung. Lakukan pada setiap malam.
Lima biki buah delima diambil isinya. Kemudian, tumbuk lumat. Masukkan ke dalam dua gelas air besar dan campurkan dengan sedikit garam. Minum setiap pagi selepas sarapan. Amalkan selama dua minggu pada setiap bulan.
Ambil 2 sentimeter kunyit hidup dan tumbuk hingga lumat. Selepas itu, ambil air patinya dan campurkan dengan sebiji limau nipis. Minum diiringi selawat pada waktu pagi dan malam.
Bancuh secawan teh pekat. Campurkan dengan sedikit gula dan perahan sebiji limau nipis. Minum sementara air masih suam. Petua ini boleh diamalkan selesai proses berpantang.
Angkat kaki sambil berbaring dan tangan diletakkan di bawah kepala. Lakukan senaman ringan ini setiap hari selama 20minit.
Bancuh segelas air dengan sedikit kapur. Perapkan air kapur sehingga mendap kapurnya ke bawah gelas. Ambil air yang jernih di sebelah atas dan perahkan sebiji limau nipis. Minum air tersebut dua kali pada setiap hari iaitu pada sebelah pagi dan malam.
Rebus 10 helai daun salam dalam air sebanyak dua gelas. Rebuskan hingga mendidih. Sejukkan dan minum dua kali pada setiap hari.

Rujuk semua petua di atas dan jaga pemakanan. InsyaAllah akan kembali ramping dan anggun.

Selamat mencuba!


Petua Hilangkan Sakit Gigi Guna Bawang Putih & Garam. Simple & Menjadi!

Petua Hilangkan Sakit Gigi Paling Simple & Berkesan Guna Garam Dan Bawang Putih
Memang seksa kalau kena sakit gigi. Nak-nak pula kalau diserang waktu malam.

Confirm tak boleh tidur. Berdenyut-denyut je rasa tu kan?
Nak cari ubat pun mana ada farmasi buka malam-malam. Nak pergi klinik kena tunggu esok pagi.

Itu pun sesetengah klinik tak buka kalau kena waktu hujung minggu.

Jadi apa nak buat?
Jom cuba petua hilangkan sakit gigi yang dikongsikan oleh saudari Noraini Ahmad Anne melalui Facebook ini.
Cara Hilangkan Sakit Gigi Berkesan Dengan Petua Bawang Putih & Garam
Alhamdulillahh…….Seminggu berguling-guling sakit gigi berubat kampung, pi klinik gigi merata..
Semua tak boleh buat apa sebab pregnent.. last-last kak Norhashikin Ahmad bagi petua.
Caranya mudah saja, tumbuk bawang putih dengan garam.
Lepas tu tempek dekat gigi yang sakit.

Baca juga:

9 Khasiat Moringa (Kelor / Merunggai) Menurut Kajian Sains
Bukan Sekadar Semak, Rupanya Ini Khasiat Pokok Letup-Letup Yang Jarang Diketahui

Hasilnya?
Memang ajaib terus hilang sakit oii..
Tak sangka berkesan dan hebat sangat petua ni. Alhamdulillah serasi dengan saya.
Sesiapa yang sakit gigi tu boleh cuba sebagai alternatif atau sementara nak dapat cari ubat / rawatan di klinik.
Semoga bermanfaat.
(Kredit sumber asal : Facebook Noraini Ahmad Anne)


Petua Buat Air Rendaman Untuk Hilangkan Sakit Kaki. Lega Macam Pergi Spa!

Kalau rasa sakit kaki, memang teringin nak ada orang urut. Lagi best kalau dapat pergi spa kan?
Biasanya ada disediakan air rendaman herba-herba yang membantu pengedaran darah. Memang lega!

Apa kata cuba buat air rendaman untuk hilangkan sakit kaki, ala-ala spa di rumah sendiri.
Guna petua orang lama dengan bahan-bahan yang cukup baik khasiatnya.

Katanya memang berkesan!

Jom kita tengok perkongsian oleh Ruviantie Roslan di bawah ini.
PETUA MUJARAB HILANGKAN SAKIT KAKI
Masa memula Mak bagitau petua ni, KakVee tak berapa nak buat sangat.
Still lagi pergi berurut dekat spa dengan bayaran rm45-rm60 untuk sejam.
Tu pun lepas urut tak hilang gak sakit kaki.
.Stresskan bila sakit kaki. Tambahan lagi kalau sakit tu mencucuk cucuk dibahagian tumit. Rasa berat jer kaki nak berjalan. Nak bekerja pun jadi lemau..Bila dalam pantang ni baru ada kesedaran nak buat. Hanya berspa di rumah. Jimat dari segi kos sebab bahan bahan nak buat memang dah tersedia di dapur dan boleh diamalkan bila bila masa..Tapi kesannya bergantung pada individulah, ada yang hilang sakit terus lepas sekali buat. Ada yang kena buat sampai tiga kali baru rasa betul betul berkesan. KakVee lepas buat hari tu sakit kaki dan lenguh lenguh terus hilang. Jadi ringan jer kaki nak melangkah. Tu yang KakVee nak share petua ni sebab betul betul menjadi..Bahan bahan yang diperlukan:

Garam
Halba
Serai
Halia
Lengkuas
Daun limau purut
Daun Pandan
(tambahan kalau ada, daun mengkudu, cekur daun sireh) –  boleh letak daun apa saja yang ada khasiat.

Cara penyediaan:Hiris atau ketuk bahan bahan diatas.Kemudian rebus sehingga mendidih.

Cara penggunaan:Ambil air rebusan (termasuk bahan bahan) masukkan dalam baldi dan campurkan dengan air paip. Suhu ikut individu. Tapi jangan sampai melecur kulit. Kalau boleh paras air tu sampai boleh rendam dari kaki hingga ke lutut. Baru puas hati.
*masa rendaman tu akan terasa seolah olah kaki kita disedut sedut. Sangat selesa dan bau pun wangi kalah bau dekat spa..#PS ini hanyalah penyediaan tradisional, sekiranya sakit kaki tu berlarutan dan bertambah teruk segeralah berjumpa dengan Doktor untuk dapatkan rawatan yang sepatutnya..#SILAKANSHARE supaya gejala sakit kaki dapat dikurangkan bersama sama. Nak cara jimat bolehlah cuba ya!
*Kredit: Facebook Ruviantie Roslan
Baca juga: Berjaya Turunkan Berat Badan 115kg, Kisah Lelaki Ini Jadi Inspirasi


Petua Hilangkan Sakit Kepala Guna Asam Keping. Memang Menjadi!

PETUA HILANGKAN SAKIT KEPALA GUNA ASAM KEPING. BOLEH CUBA!
Ramai antara kita yang mungkin sensitif dan selalu kena sakit kepala, pening atau migrain.

Rasa ralat nak makan panadol selalu.
Sebagai alternatif, seorang pengguna Facebook berkongsikan satu tips / petua hilangkan sakit kepala guna asam keping atau asam gelugur ni.

Rupanya ramai yang dah cuba dan amalkan bila sakit kepala.

Nak tahu macam mana?
Jom baca perkongsian beliau selanjutnya.
Petua Hilangkan Sakit Kepala Guna Asam Keping
Dah seminggu sakit kepala teruk, sampai hari-hari kena makan panadol. Tu pun kadang tak hilang.
Call mak.. Dia cakap try minum air asam keping ni.
Caranya rendam je sekeping dalam air suam biasa… dan tunggu 10 minit.
*minum lepas makan ya.. Bukan perut kosong.

Lepas minum separuh gelas tu, terus hilang pening migrain. Macam magik je!
Terkezut gigirl..
Lepas ni kalau kena macam ni lagi tak payah makan ubat dah. Minum je air ni..
(Ni untuk sakit kepala yang boleh cure dengan panadol lah. Kalau teruk guna pain killer morfin apa tu saya tak pasti menjadi ke tak.)
Ramai Kata Menjadi Bila Cuba!
Disebabkan perkongsian yang tular ini, ramai yang mencubanya dan memberi maklumbalas.
Alhamdulillah, rata-rata yang dah mencuba tu kata menjadi.
Memang berkesan hilangkan sakit kepala!
Boleh baca komen-komen berikut:

Ramai juga yang amalkan asam keping sebagai ubat sakit kepala rupanya.

Bolehlah kita cuba lain kali kan?

NOTA TAMBAHAN
Ni petua kalau sakit kepala. Minumlah air asam keping ni ketika sakit kepala saja. Bukan amalkan hari-hari tanpa sebab sampai perut terhakis masam.
Lepas minum ni 2-3 teguk saja kepala dah ok. Tapi penting kena relax lah.. Janganlah tengok handphone atau stress ke masa minum tu.
Untuk yang gastrik ke darah rendah ke, mengandung ke apa ke bolehlah dapatkan nasihat doktor dulu.
Setahu saya kalau makanan original ni kita consume dalam jumlah yang moderate tidak membahayakan.
Jika selalu sangat sakit kepala perlu juga tahu apa sebabnya, takut ada masalah kesihatan lain. Dah nama pun petua. Bukannya rawatan ya.
Apapun, selamat mencuba!
Baca juga: 10 Petua Hilangkan Sakit Kepala & Migrain Dengan Cepat Dan Berkesan Tanpa Makan Ubat
Rujuk sumber asal: Emma Wan Noordin


Umur Baru 20 Tapi ‘Skru’ Lutut Dah Longgar? Guna Petua Mujarab Ini Kuatkan Lutut

Sakit lutut boleh berlaku tanpa mengira peringkat umur namun ia selalu terjadi dalam kalangan orang lebih berumur. Sakit lutut sememangnya boleh mengganggu aktiviti harian kerana tidak boleh berjalan dan berdiri.
Sesetengah kes, sakit lutut perlu dirawat menggunakan ubat tetapi boleh juga dirawat dengan menggunakan bahan semula jadi seperti perkongsian Nurliyana Shukri. Petua hilangkan sakit lutut yang dikongsikan hanya menggunakan tiga bahan utama, mudah kan?

Baca juga: Petua Kecantikan Kulit Guna Beras Macam Nenek Selalu Buat, Barulah Lawa!
PETUA HILANGKAN SAKIT LUTUT MEMANG LEGA, FUH!
Mudah dan berkesan!

Bahan-bahan:

1 ketul halia
1 cawan air
Sedikit perahan lemon
Sedikit madu

Cara penyediaan:
1. Hancurkan 1 ketul halia dan masukkan ke dalam 1 cawan air. Kacau hingga sebati.

2. Masukkan 1 cawan air yang dicampur halia ke dalam periuk/kuali. Didihkan selama 10 minit.

3. Selepas 10 minit, tapis air halia tadi. Masukkan sedikit jus lemon dan madu ke dalam air halia.

Sedia untuk dinikmati. Boleh minum 2-3 cawan setiap hari sehingga sakit lutut hilang.

Selamat mencuba. Semoga bermanfaat buat semua.
Sumber: Facebook Nurliyana Shukri


Ini 8 Petua Hilangkan Sakit Mata, Tanpa Guna Ubat

“Eh, apasal tetiba mata sebelah kanan ni bengkak dan merah? Patutlah dari tadi asyik gatal aja. Aku pulak pergi tonyoh mata ni, ha kan dah berair. Aduh, macamana nak hilangkan sakit mata ni!”
Terlalu lama menghadap komputer atau menonton di skrin tv, mata kering, alergi pemakanan, radang dan penggunaan kanta adalah antara sebab mata tiba-tiba menjadi merah serta sakit ditambah pula dengan menggarunya menjadikan mata bertambah perit.

Foto Kredit: firmoo.com
Bagaimana Cara Hilangkan Sakit Mata Tanpa Ubat?
Banyak cara yang boleh dilakukan iaitu:

1. Basah tuala dengan air sejuk dan tekap pada mata
Air sejuk mengurangkan bengkak dan memberi keselesaan pada mata yang sakit. Anda juga boleh sembur air sejuk pada muka.

Foto Kredit: thehealthyarchive.info
2. Letak ais atau pek beku
Selain air sejuk, boleh juga guna ais atau pek beku. Tekap pada mata dalam empat hingga lima minit.
Foto Kredit: codecheck.info
3. Kurangkan aktiviti yang boleh jadi punca sakit mata
Angkat benda berat, sembelit dan aktiviti yang memberi tekanan pada kepala perlu dikurangkan kerana ia boleh menyebabkan pendarahan pada saraf mata.

4. Kurangkan masa pandang skrin tv, komputer dan telefon
Terlalu lama memandang skrin boleh menyebabkan mata mudah sakit, menjadi merah dan gatal-gatal.
Ikut rule 20-20 iaitu 20 minit memandang skrin dan kemudian lakukan aktiviti lain dalam 20 minit baru sambung semula memandang skrin.

5. Jarakkan skrin daripada mata
Orang tua selalu marah kalau kita duduk dekat sangat dengan TV kan? Ia memang relevan dan ada betulnya kerana ia menjadikan mata letih akibat memandang terlalu dekat.
Adjust skrin agar sama level dengan mata dari kejauhan antara 50 hingga 100 cm.

6. Elak merokok
Asap rokok dan merokok boleh menyebabkan mata mudah terkena pelbagai jangkitan seperti katarak, sindrom mata kering dan diabetic retinopathy.
Jadi, jika anda seorang perokok tegar, kurangkanlah merokok. Ia membawa pelbagai masalah lain kepada tubuh.
Foto Kredit: yourworldlyvoices.files.wordpress.com
7. Banyakkan makan makanan:

Lemak asid Omega 3 seperti salmon, kacang dan flaxseed
Vitamin C, E dan zink seperti kale, brokoli, kubis bunga, strawberi, oren, kubis, tomato, saderi dan bayam
Vitamin B2 dan B6 seperti telur, sayur-sayuran segar, bijirin, produk tenusu, biji bunga matahari, tuna
Lutein dan zeaxanthin seperti kacang hijau, cili benggala oren, jagung, oren, mangga
Minum air antara 8 hingga 10 gelas setiap hari

8. Dapatkan tidur secukupnya
Mata juga menerima kesan jika badan letih akibat kurang tidur. Apabila badan mendapat rehat yang secukupnya, sel darah putih dapat menghapuskan pathogen yang membawa kemudaratan
Jika sakit mata akibat pemakaian kanta lekap,
Ia boleh juga disebabkan eye drop yang digunakan.
Foto Kredit: mommyish.com
Jika Berlanjutan, Segera Rujuk Doktor
Apa pun, dapatkan khidmat nasihat daripada doktor mata agar anda dapat hilangkan sakit mata secepat mungkin.
Perlu diingat, ia adalah salah satu penyakit yang cepat berjangkit. Jadi, pastikan anda mengetahui puncanya dan tidak menyebarkannya kepada orang lain ya!


Petua Hilangkan Sakit Tekak Boleh Buat Di Rumah, Sekejap Je Suara Dah Kembali Merdu!

“Adoi, rimaslah sakit tekak ni tak selesa. Tak larat makan ubat dah, nak cari petua hilangkan sakit tekak pula..”
Memang agak merimaskan apabila dengan tenang menjalani kehidupan yang indah tiba-tiba anda mengalami sakit tekak.

Sakit pula tu! Mungkin ada juga yang risau bahawa ini merupakan tanda-tanda awal jangkitan virus COVID-19, namun tidak semua sakit tekak adalah berpunca dari itu.
Oleh itu, apa kata anda cuba sahaja petua hilangkan sakit tekak yang boleh buat dekat rumah. Senang pun senang…

PETUA HILANGKAN SAKIT TEKAK BOLEH BUAT DEKAT RUMAH JE

1.DAPATKAN REHAT SECUKUPNYA
Datanglah apa jenis penyakit sekali pun, solusi utama adalah dapatkan rehat dengan secukupnya.  Cukupkan waktu tidur yang tertunda, dapatkan sekurang-kurangnya dalam 8-10 jam sehari. Bukan sahaja dapat merehatkan badan, cara ini juga amat berkesan untuk rehatkan suara anda.
2. MINUM AIR
Minum air dengan cukup membantu untuk mengalirkan cecair yang dapat mengekalkan hidrat tekak. Apa yang perlu dielakkan adalah minuman berkafein dan alkohol yang dapat mengeringkan lagi kawasan tekak.
Antara minuman panas yang dapat melegakan rasa tidak selesa, cuba ‘caffeine-free tea’ atau air panas dicampurkan bersama madu. Bukan itu sahaja, makanan yang sejuk seperti ‘ice pop’ juga sangat bagus untuk menyejukkan tekak.
3.KUMUR AIR GARAM
Mesti ramai dah tahu mengenai petua ini bukan? Walaupun petua ini sudah diamalkan sejak dari zaman nenek moyang, tetapi kita masih tidak pasti dengan berapa kuantiti garam yang diperlukan setiap kali campurkan dalam air.
Apa yang diperlukan adalah 1/4 tau 1/2 sudu garam dan 120- 240 mililiter air suam bagi mengurangkan bengkak di tekak. Anak-anak yang berusia lebih 6 tahun juga boleh cuba cara ini.

4.PENGUDARAAN YANG BAIK
Pengudaraan kawasan dalam rumah dan bilik adalah sangat penting. Pastikan udara tidak panas dan kering, sejukkan kawasan sekitar menggunakan kipas atau lebih baik pendingin hawa yang telah dicuci supaya semuanya selesa.
Kalau anda mempunyai mesin penapis udara atau ‘air purifier’ lagi berbaloi.
5. MAKAN GULA-GULA LOZENGES
Paling popular dan mudah adalah dengan makan gula-gula khas dipanggil ‘lozenges’. Bukan sahaja mudah didapati di pasaran malah lozenges ini juga sedap dan sangat mujarab untuk mengurangkan kerengsaan tekak.
Tetapi, jangan beri lozenges ini kepada anak usia 4 tahun ke bawah kerana risiko tercekik.
Bukan hanya dengan lakukan 5 petua ini, ada juga rawatan di rumah yang anda perlu ELAK sepanjang mengalami sakit tekak. Rawatan tersebut menurut Dr. Allan, Cleveland Clinic, pengambilan cuka epal tidak membantu untuk melegakan sakit tekak dan penggunaan ‘essential oils’ juga tidak dapat dibuktikan kesahihan dapat menyembuhkan sakit ini.
Perlu ingat juga bahawa ketika anda mengalami sakit tekak, elak lakukan 4 perkara ini:
-Duduk dalam suasana udara kering
-Merokok
-Makanan berasid, makanan pedas
-Baring serta merta selepas makan, terutama jika ada masalah acid reflux
BILA PERLU JUMPA DOKTOR JIKA ALAMI SAKIT TEKAK
Foto: Fastmed
Sudah lama nampaknya sakit tekak ini berlarutan dan sudah bermacam-macam petua digunakan tetapi tak menjadi. Adakah ini masanya untuk anda berjumpa doktor?
Dapatkan rawatan pakar jika:
-Mengalami sakit tekak yang teruk, berlarutan lebih 10 hari dan sakit bahagian telinga.
-Rasa susah nak telan, bernafas dan susah nak buka mulut.
-Batuk berdarah, ada darah dalam air liur.
-Ada ketulan di bahagian leher.
–Demam panas.
-Hilang suara selama seminggu atau lebih.
Sumber: MayoClinic, Cleveland Clinic


Ini 4 Amalan Rawatan Alternatif Untuk Legakan Sakit Tekak & Batuk, Mujarab!

Memang pening kepala dibuatnya bila batuk dan sakit tekak menyerang. Pelbagai ubat sudah dimakan tetapi tetap juga tidak dapat melegakan. Jangan risau. Bukan semua sakit tekak memerlukan ubat apatah lagi antibiotik. Gunakanlah 4 rawatan alternatif yang telah terbukti berkesan seperti di bawah. Moga bermanfaat.
Baca juga: Pisang Mentah Rebus Sesuai Untuk Pesakit Diabetis & Boleh Kurus

INI 4 AMALAN RAWATAN ALTERNATIF LEGAKAN SAKIT TEKAK & BATUK

Ramai yang alami batuk dan sakit tekak selepas penat berkempen dan berhujah menganalisa situasi politik tanah air. Berikut merupakan antara alternatif boleh dicuba:

1 . MADU

Madu telah terbukti berkesan untuk melegakan sakit tekak dan batuk. Ambil 1 sudu kecil untuk 2X sehari. Bukan sahaja melegakan sakit, madu juga membantu untuk menyembuhkan luka di tekak.
2. AIR GARAM

Air garam yang suam dapat melegakan gejala sakit tekak. Ia juga boleh membantu membunuh kuman dan mengurangkan radang tekak. Kumur setiap 4-6 jam. Hati hati jangan tertelan pula
3. MINUM TEH

Teh peppermint dan chamomile boleh membantu untuk mengurangkan radang dan mencairkan kahak. Bau yang nyaman mengurangkan gejala sakit tekak dan batuk
4. PELEMBAB UDARA

Selain itu, jika ada humidifier atau pelembab udara boleh gunakan untuk melembabkan persekitaran. Minum banyak, jangan merokok dan pastikan cukup tidur untuk menguatkan ketahahanan tubuh.
Jika berpanjangan dapatkan rawatan doktor dengan segera.
Sumber: Facebook Public Health Malaysia


Petua Hilangkan Sakit Tumit Kaki Bila Bangun Tidur, Lepas 3 Hari Dah Kurang Sakitnya

PETUA HILANGKAN SAKIT TUMIT KAKI GUNA BAWANG PUTIH
Dah 3 hari saya amalkan makan 3 biji bawang putih bakar ni setiap pagi sebelum sarapan. Masalah sakit kaki bila bangun tidur yang saya hidapi dah ok sekarang.

Kalau tak sebelum ni nak pijak lantai bila bangun tidur memang sakit. Kena jalan perlahan-lahan dulu baru ok.
Tapi sekarang bangun je terus boleh jalan laju.

Petua hilangkan sakit tumit kaki guna bawang putih bakar ni sebenarnya ada seorang kakak kongsikan dengan saya.

Katanya dah dekat 1 tahun dia amalkan. Badannya pun saya tengok cantik, perut pun kempis je. Segala masalah ‘angin dalam badan’ dapat diatasi. Kebaikannya juga banyak untuk seluruh badan.
Apa yang saya tau, bawang putih ni dapat mencegah sel-sel kanser. (Boleh rujuk di bawah untuk khasiat bawang putih).
Apapun, ini saya kongsikan macam mana saya guna bawang putih untuk hilangkan sakit tumit kaki tadi.
Petua Hilangkan Sakit Tumit Kaki Guna Bawang Putih
Ambil 3 ulas bawang putih dan bakar dengan kulit sekali dalam 3 minit dengan api yang kecil.

Ini hasilnya lepas dibakar.

Lepas tu makan terus isinya saja.
Makanlah hari-hari untuk kesihatan kita.

Ini disenaraikan serba sedikit antara khasiatnya yang sahih (dari laman web Root Of Science)
10 Lagi Khasiat Bawang Putih
1. Mengandungi Allicin
Para saintis telah mendapati bahawa khasiat bawang putih datangnya daripada komponen sulfur yang terbentuk sewaktu memotong atau mengunyah bawang putih. Selain itu, bawang putih mengandungi allicin. Allicin merupakan satu komponen yang kurang stabil dan hanya akan mencul apabila bawang putih dipotong atau dihancurkan. Allicin dapat mengawal tekanan darah dan juga mencegah penyakit kardiovaskular.
2. Bawang putih dapat meningkatkan sistem imun.
3. Mengawal Tekanan Darah Tinggi
Kajian terhadap manusia mendapati bahawa bawang putih mengandungi komponen yang dapat mengawal tekanan darah bagi mereka yang mempunyai tekanan darah tinggi.
4. Mengurangkan Kadar Kolesterol
Bagi mereka yang mempunyai paras kolesterol yang tinggi, suplemen bawang putih dapat mengurangkan 10-15% kadar kolesterol jahat. Namun, bawang putih tidak memberi kesan kepada paras kolesterol baik (HDL) dan juga trigeliserida.
5. Mengandungi antioksida yang membantu mencegah penyakit Alzheimer dan demensia
6. Mencegah Kanser
Satu kajian yang dijalankan oleh Jiangsu Provincial Center for Disease Control and Prevention di China mendapati bahawa individu yang makan bawang putih mentah sekurang-kurangnya dua kali seminggu sepanjang tujuh tahun dapat mengurangkan sebanyak 44% risiko kanser paru-paru.
7. Bawang putih dapat membantu pertumbuhan rambut.
Ia mengandungi kandungan vitamin dan mineral yang tinggi seperti vitamin B6 dan C, manganese dan selenium. Kesemua vitamin dan mineral ini berperanan bagi mengekalkan kesihatan rambut.
8. Mencegah Jerawat
Bawang putih mempunyai sifat anti-bakteria dan anti-septik daripada allicin. Allicin membantu untuk membunuh bakteria yang menyebabkan masalah jerawat. Ia juga dapat mengurangkan keradangan dan memperbaiki peredaran darah. Kesemua khasiat ini dapat memberi ruang kepada kulit untuk menerima lebih banyak nutrien seterusnya mengurangkan risiko masalah jerawat.
9. Sifat anti-radang dalam bawang putih dapat mengurangkan simptom atritis.
10. Mengawal Paras Gula Dalam Darah
Bawang putih merupakan sumber vitamin B6 dan C. Vitamin B6 terlibat dalam proses metabolisma karbohidrat manakala vitamin C pula berperanan bagi mengekalkan paras gula dalam darah.
*Posting asal petua hilangkan sakit tumit kaki ini dikongsikan oleh Siti Raudzah via MAHN.


Tips Hentikan Hingus Anak Meleleh 24 Jam Guna Kunyit, Confirm Mujarab!

PETUA HILANGKAN SELSEMA ANAK
Masalah selsema dan batuk sering berlaku dalam kalangan kanak-kanak dan itu sudah tentunya merisaukan ibu bapa kerana menganggu keselesaan si anak. Pasti pelbagai tips sudah dicuba tetapi tetap juga tidak menjadi. Buat ibu bapa di luar sana, berikut merupakan tips untuk hentikan lelehan hingus anak. Memang menjadi!

Baca juga: Bahaya Ubat Tahan Sakit, Doktor Pesan Jangan Ambil Secara Berlebihan!
TIPS HENTIKAN HINGUS ANAK MELELEH 24 JAM GUNA KUNYIT

Semenjak jadi ibu, saya belajar macam-macam cara terbaik kalau anak jatuh sakit. Syukur sangat Allah bagi saya mula kenal sakit dulu sebelum kelahiran anak pertama saya (gambar ini adalah anak kedua saya). Dari situ saya banyak belajar kaedah alternatif selain perlu ambil ubat.

Resepi minyak kunyit untuk hentikan hidung berair (running nose) anak:
– 1sk minyak kelapa dara organik.
– 1sk air kunyit hidup (kunyit hidup yang digosok di tepi lesung batu hingga ia keluarkan air)
Gaul sebati, sapu atas batang hidung anak.
Hidung anak saya berair non stop sebab berjangkit dengan sepupunya, saya sapu minyak kelapa dara campur sedikit kunyit sapu atas hidung terus berhenti leleh tu lepas 4 jam.

Cuma satu je saya perasan, anak-anak kecil yang kerap batuk demam selsema lagi kerap bagi ubat lagi kerap berulang simptom yang sama. Kalau anak itu ada ekzema, ekzema pun mengganas sekali berulang kali. Bila nak habis cycle begini.
Kalau kerap beri ubat tiba-tiba nak cuba kaedah alami, memang awalnya suhu anak batuk anak lambat baik (kesan lambat, tapi sabar ia akan mula bekerja merawat badan anak)
MINYAK BAWANG PUTIH UNTUK LEGAKAN BATUK

Cara saya treat batuk anak-anak pula, saya suka buat minyak zaitun campur bawang putih bakar sangai tanpa minyak.
Ketuk 2 ulas bawang putih, sangai dalam. kuali tanpa minyak hingga ada kesan burnt sikit.
Letakkan burnt garlic dalam bekas, tuang 1sb Extra Virgin Olive Oil (saya guna Olivie dari Olive House)
Dah sejuk, sapu dada anak malam-malam.
Maaf bilik tidur anda akan busuk bau bawang putih, suami saya yang bising sebab busuk pun suka kaedah ini untuk senyapkan anak yang batuk tak henti akhirnya.
2 hari dah sembuh dan Alhamdulillah. Moga bermanfaat.
Sumber: Facebook Mizhana Padzi


“Sejak ada anak ni,  aku rasa macam senang betul naik angin dekat suami. Kenapa ya aku boleh rasa macam ni? Aku yang dah berubah atau perangai Encik suami tu yang buat aku rasa serba tak kena?”
Pembawaan bayi selama 9 bulan sudah cukup membuat seorang wanita rasa penuh emosi – ada kalanya terlalu gembira, sedih, takut, gementar, dan mungkin ada pelbagai jenis perasaan lagi yang sukar dikenalpasti.

Sebenarnya tempoh ini hanyalah tempoh ‘percubaan’ bagi suami isteri bakal menimang cahaya mata. Sama ada anda bersedia atau tidak, kehadiran seorang bayi akan mengubah kehidupan anda yang dahulu. Ia mungkin akan berubah sekelip mata, 180 darjah, atau 360 darjah!
Foto Kredit: mamme24.it

Perubahan Bukanlah Sesuatu Yang Buruk
Ramai yang ‘takut’ dengan perubahan. Tapi, perubahan tidak semestinya sesuatu yang negatif.

Perubahan itu mungkin memerlukan masa, namun ia boleh mendatangkan kebaikan kepada anda dalam jangka masa panjang. Ia bergantung kepada cara anda mengendalikannya bersama pasangan.
Foto Kredit: parenting.com
7 Cara Perkahwinan Anda Akan Berubah Lepas Ada Anak
Berikut adalah beberapa perubahan yang berlaku dalam perkahwinan. Ada perubahan yang baik, ada juga perubahan yang tidak berapa baik. Walau apa pun, pelbagai petua hubungan suami isteri boleh diamalkan jika anda dapat mengenalpasti puncanya terlebih dahulu.
1. Kerja Rumah Bertambah
Sejak kehadiran bayi, anda berdua tak pernah dapat rehat yang cukup atau tidur dengan tenang.
Ini kerana kerja rumah telah berganda dan banyak pula cara pengendalian khusus yang perlu dipelajari untuk menguruskan bayi. Tidak kiralah sama ada anda bekerja ataupun seorang surirumah, beban tugasnya tetap sama dan tak pernah putus!
Contohnya, ada pakaian bayi yang perlu dicuci berasingan, susu ibu yang perlu sentiasa dipam dan disimpan mengikut prosedurnya, dan banyak kerja lain yang tertunggak apabila perlu melayan karenah bayi.
Foto Kredit: goodhousekeeping.com
2. Anda Mungkin ‘Bencikan’ Pasangan Anda
Akibat bertambahnya kerja rumah, kebanyakan pasangan akan mudah rasa tertekan dan mungkin menyalahkan satu sama lain apabila ia tidak dapat dilakukan dengan baik.
‘Benci’ mungkin terlalu kasar untuk digunakan kerana kebanyakan masanya anda bukanlah bergaduh dengan teruk. Tapi, anda lebih cepat berang, cemburu, dan sakit hati, terutamanya kaum ibu. Mereka berasa suami tidak mahu menolong tanpa disuruh dan ada kalanya memandang ringan terhadap semua kerja rumah yang perlu dilakukan.
Bagi suami pula, mereka menganggap isteri terlalu ‘perfectionist’ dan selalu mengkritik usaha mereka. Ada yang merendahkan atau menyindir cara suami apabila cuba membuat sesuatu untuk anak. Jadi, ego mereka pula yang tercalar.
Foto Kredit: saudeinfantil.blog.br
3. Hubungan Intim Terabai
Bagi kaum lelaki pula, mungkin hal ini akan menjadikan mereka ‘naik angin’ terhadap isteri. Ini kerana, isteri menganggap hubungan intim bukan lagi keutamaan mereka.
Ini disebabkan wanita yang selesai berpantang biasanya masih ‘fobia’ untuk bersama suami kerana takut bekas jahitan belum sembuh. Lagi pula, mereka selalunya dah terlalu letih di malam hari apabila terpaksa berhadapan dengan terlalu banyak kerja rumah hingga tiada ‘mood’ untuk bermesra-mesraan.
Oleh itu, salah satu petua hubungan suami isteri kenalah bijak bertoleransi dalam soal mengagihkan kerja harian dan mengawal stres.
Foto Kredit: muscleandfitness.com
4. Nak Jadi Lebih Baik
Apabila anak semakin membesar, anda perasan bahawa bayi suka meniru perbuatan anda. Maka, anda lebih berhati-hati terhadap setiap perbuatan dan mahu menjadi contoh terbaik untuknya.
Secara tidak langsung, anda atau pasangan akan berubah menjadi seorang yang lebih baik, sedar terhadap kesilapan lalu, dan mula memperbetulkan sebarang kekurangan.
Masalahnya, anda mungkin akan terasa ingin mengubah pasangan anda agar turut sama menjadi seseorang yang lebih baik. Anda terlalu fokus kepada kekurangannya kerana bersikap melindungi si anak. Ingat, bukan mudah untuk mengubah seseorang!
Foto Kredit: polityka.pl
5. Hati Anda Mudah Tersentuh
Berbanding dahulu, anda lebih ‘lembut hati’ terhadap anak-anak kecil yang lain. Anda mula prihatin terhadap kesusahan yang dihadapi oleh anak-anak yang sakit. Sedangkan demam saja anda dah separuh ‘gila’, apatah lagi apabila memikirkan anak orang lain yang mengalami penyakit serius. Rasa nak menangis!
Tapi awas, ramai juga yang makin sensitif apabila pasangan memberi komen terhadap pakaian, tubuh badan, atau cara anda menguruskan anak. Walaupun nampak remeh, inilah antara topik yang paling mudah menyebabkan pergaduhan.
Foto Kredit: seleni.org
6. Campur Tangan Ibu Bapa Dan Mertua
Siapa tak sayang cucu? Bila keluarga dah bertambah seri, makin keraplah kaum keluarga, sanak-saudara dan ipar duai yang akan berkunjung ke rumah untuk melawat dan bermain dengan anak.
Bagi sesetengah pasangan, ini menjadi suatu perkara yang mencabar lebih-lebih lagi apabila terlalu banyak nasihat dan sindiran yang dilontarkan terhadap ‘parenting style’ atau cara membesarkan anak.
Ini akan menjadikan pasangan tadi kurang menghormati antara satu sama lain, serba-salah untuk mempertahankan pihak yang terlibat, dan akhirnya mencetuskan perang dingin yang akan berlarutan.
Walau apa pun, kita perlu percaya terhadap diri sendiri bahawa anda sedang melakukan yang terbaik untuk bayi.
Foto Kredit: malibuvist.com
7. Mendahulukan Anak Berbanding Pasangan
Tak ada salahnya mendahulukan anak kecil dalam beberapa hal, kerana mereka masih belum mampu berdikari dan menguruskan diri sendiri.
Namun, ada kalanya anda perlu juga mendahulukan pasangan kerana mereka adalah seorang dewasa yang turut mempunyai hak terhadap anda. Anda pernah berjanji setia untuk mendampingi mereka di saat susah dan senang, anda pernah jatuh cinta terhadap mereka dan anak anda turut memerlukan mereka apabila besar nanti.
Sebagai petua hubungan suami isteri, cubalah luangkan sedikit masa untuk mendengar keluhan mereka, melayani fizikal dan emosi mereka, bisikkanlah ayat cinta kepada mereka, dan rancanglah kejutan sebagai menghargai mereka.
Foto Kredit: verywell.com
Petua Hubungan Suami Isteri Yang Terpenting
Walaupun terpaksa berdepan dengan pelbagai kepayahan dan perubahan, kehadiran anak ini adalah sesuatu perancangan Tuhan yang amat tepat untuk anda dan pasangan. Oleh itu, cubalah mencari keseimbangan dalam setiap perbuatan. Inilah petua hubungan suami isteri yang terpenting!
Lama-kelamaan, anda akan menyedari bahawa kurniaan anak ini adalah anugerah terhebat yang pernah dimiliki dan tiada penggantinya lagi. Malah, anak ini jugalah yang akan ‘mengajar’ anda agar lebih menghargai pasangan anda serta menerima mereka seadanya


“Suamilah Pelindung Isteri”, Ini Sebab Jangan Ambil Mudah Bab Isteri Berpantang

Apabila isteri selesai dan selamat melahirkan anak, langkah seterusnya adalah melalui fasa berpantang. Bila tengah berpantang, banyak benda yang si ibu/isteri tidak dapat lakukan secara sendiri. Oleh itu, bantuan dan sokongan positif dari si suami amatlah diperlukan. Si suami pula janganlah lari dari membantu isteri dan menganggap bahawa proses berpantang ini merupakan perkara biasa.
INGATKAN BERPANTANG TU PERKARA BIASA…
Cerita perjalanan isteri mengandung ni tak habis pada bab melahirkan baby je sebenarnya. Ketahuilah, dalam tempoh berpantang itu lah si isteri dambakan sokongan daripada suami. Satu malam tu, “Papa..Papa..Baby berak ni. Jom tolong mama basuh jap.”

Tiba-tiba surihati datang kejut saya sambil dukung baby. Saya tanya pukul berapa sekarang ni. Pukul tiga pagi katanya. Saya bingkas bangun dan terus ke dapur. Air suam untuk basuh berak surihati saya dah sediakan. Tinggal nak basuh je. Saya pangku baby di tangan kanan, sambil tangan kiri stand by nak gosok najis. Sambil surihati tuang air, sambil gosok. Saya sempat curi tengok muka dia. Dah macam hape dah.

Esoknya saya tanya berapa kali baby bangun malam tadi. Empat kali termasuk berak semalam. Patut la muka lesu dan serabai macam Hantu Kak Limah. Masa tu saya terfikir, rupanya inilah yang saya terlepas pandang sebelum ni. Orang perempuan, derita mengandung dan sakit bersalin belum reda, nak kena jaga anak baru lahir masa dalam pantang pulak.

Dulu tak fikir sangat pasal ni. Saya anggap berpantang ni biasa-biasa je. Semua perempuan bersalin kena lalui. Rupa-rupanya tak! Apabila makin banyak cerita ibu meroyan, bunuh anak sendiri dan bunuh diri akibat stress dan depresi semasa berpantang, saya sedar suami lah yang kena bagi support paling kuat kepada isteri.
Sebab bila suami tak memahami dan tak membantu, dengan luka kat bawah yang tak baik lagi, tenaga hilang masa bersalin yang belum berganti, anak baru lahir pulak meragam, isteri mudah tertekan dan mental mudah koyak.
BUKANNYA SUSAH NAK BAGI SOKONGAN

Tak susah sebenarnya nak bagi sokongan. Sekecil-kecil ‘moral support’ pun isteri rasa besar.Macam baby saya yang baru lahir tu doktor check ada demam kuning. Dah kena tahan wad. Malam ondaway pergi hospital tu, masa berhenti kat trafic light, saya tengok surihati pandang keluar. Jauh sekali pandangannya. Saya tahu dia risaukan baby kami tu.
Saya tak cakap apa apa, saya pegang tangan kanan dia dengan tangan kiri. Tak semena-mena saya nampak air mata mengalir kat pipi dia. Allah..Terus tersebut dalam hati,
“Ya Tuhan, selamatkan lah anak kami. Tenangkanlah hati aku dan isteri. Permudahkanlah urusan kami. Saya genggam erat tangan dia sampailah ke hospital. Sekurang-kurangnya, dia tahu saya pun turut sedih. Paling penting, dia tahu saya ada bersamanya, walau apa yang terjadi. Suami jangan ambil mudah bab isteri berpantang. Rendahkan ego dan ringankan tulang untuk bantu isteri.
NASIHAT UNTUK SUAMI APABILA JAGA ISTERI BERPANTANG
1. Jaga isteri masa berpantang kalau rasa nak isteri cepat sihat dan kembali seperti sedia kala. Rebuskan air herba, sediakan air mandian, ambil baju, bra dan spender. Sapukan krim barut kat perut dan ikat bengkung isteri. Carikan tukang urut untuk betulkan peranakan isteri. Tak lupa, sediakan masakkan makanan isteri berpantang. Jangan main bedal.

2. Jaga anak yang baru lahir. Siap siaga untuk bangun malam buatkan susu, basuhkan berak. Mandikan dan dodoikan mereka pun kena pandai juga. Kalau anak tak sihat, suami kena kuat fizikal mental untuk ulang alik hospital.
3. Penat memang penat. Tapi itulah tanggungjawab kita sebagai suami dan ayah. Kalau tak tahu, kena cari ilmu. Kena belajar. Tak boleh lepas tangan. Jangan beri alasan. Masa isteri berpantang ni, nak buat benda lain tu boleh. Tapi fokus kau mesti dekat isteri dan anak yang baru lahir.
Sebab, masa inilah kau nak tunjukkan kasih, sayang dan cinta kepada anak dan isteri kau. Masa inilah kau nak tunjukkan kau ni bertanggungjawab terhadap amanah yang kau setuju nak pikul masa lafaz akad. Masa ini lah kau nak buktikan kau bukan sekadar jantan yang hanya tahu tanam benih tak tahu jaga, tapi, Kaulah lelaki dari syurga yang dihantar Tuhan sebagai pelindung isteri dan anak-anak.
Sumber : Azlan Noor